Βαθύ Κόκκινο | Με εργατική αυτοδιαχείριση επαναλειτουργεί το εργοστάσιο της ΒΙΟ.ΜΕ\nΠαρασκευή, 18 Ιουνίου, 2021 00:33:59\nΜε εργατική αυτοδιαχείριση επαναλειτουργεί το εργοστάσιο της ΒΙΟ.ΜΕ\n«Ήρθε η ώρα της Βιο.Με. Πάμε για δουλειά! Ανοίγουμε το δρόμο για εργατική αυτοδιαχείριση παντού! Ανοίγουμε το δρόμο για μια κοινωνία χωρίς αφεντικά!» γράφει στην πρώτη σελίδα το blog του Σωματείου Εργατοϋπαλλήλων της Βιομηχανικής Μεταλλευτικής.\nΑπό αύριο ξεκινά το πρώτο εργοστάσιο που θα λειτουργεί με αυτοδιαχείρηση στην Ελλάδα. Είναι μια πρωτόγνωρη πρωτοβουλία εργατών και ευχόμαστε αυτή η προσπάθεια να δικαιωθεί και να υλοποιηθούν όλα τα σχέδια των εργατών που πήραν την πρωτοβουλία.\nΑπό την διαδικτυακή παρουσία αυτής της συλλογικότητας αντιγράφουμε: «Οι εργαζόμενοι της Βιομηχανικής Μεταλλευτικής αγωνιζόμαστε για να περάσει το εργοστάσιο από τα χέρια του κεφαλαίου στα χέρια των εργαζομένων! Απλήρωτοι από το Μάιο του 2011 και σε επίσχεση εργασίας με μεγάλα προβλήματα επιβίωσης αγωνιζόμαστε να κρατήσουμε μια πολύ δυναμική επιχείρηση παραγωγής δομικών υλικών ζωντανή και τους εργαζόμενους με αξιοπρέπεια και με ανορθωμένο το ανάστημα απέναντι στη λαίλαπα του ξένου και του ντόπιου κεφαλαίου! Αγωνιζόμαστε να κάνουμε πράξη ότι εμείς οι εργαζόμενοι μπορούμε χωρίς τα αφεντικά! Αγωνιζόμαστε να αποδείξουμε πως αν δε μπορούν αυτοί εμείς μπορούμε χωρίς αυτούς και θα το καταφέρουμε!»


Παγκόσμιος Οργανισμός Υγείας: Ρεκόρ κρουσμάτων ιλαράς στην Ευρώπη το 2018 - EL\nΚάθε προηγούμενο έχουν ξεπεράσει,\nτα καταγεγραμμένα κρούσματα ιλαράς στην Ευρώπη μέσα στο 2018, σύμφωνα με στοιχεία που έδωσε στη δημοσιότητα ο Παγκόσμιος Οργανισμός Υγείας (ΠΟΥ).\nΠερισσότεροι από 41.000 άνθρωποι νόσησαν μέσα στους πρώτους έξι μήνες του 2018, εκ των οποίων 37 έχασαν τη ζωή τους λόγω της ιλαράς.\nΤο 2017 τα περιστατικά ιλαράς ήταν συνολικά 23.927, ενώ το 2016 μόλις 5.273. Οι ειδικοί εκτιμούν ότι η ραγδαία αύξηση στον αριθμό των κρουσμάτων καθοδηγείται από τη μείωση στον αριθμό των εμβολιασμών.\nΥπό το φως των παραπάνω, ο ΠΟΥ καλεί τις χώρες της Ευρώπης να λάβουν μέτρα για τον περιορισμό των λοιμώξεων.\nΟ εκπρόσωπος του ΠΟΥ Nedret Emiroglu ανέφερε σχετικά: «Τα στοιχεία υποδεικνύουν ότι κάθε άνθρωπος που δεν έχει εμβολιαστεί ενάντια στην ιλαρά παραμένει ευάλωτος και κάθε χώρα θα πρέπει να επιδιώξει αύξηση της εμβολιαστικής κάλυψης».\nΟι χώρες με τον μεγαλύτερο αριθμό κρουσμάτων κατ’ αναλογία προς τον πληθυσμό (ανά ένα εκατομμύριο κατοίκους) είναι οι εξής:\nΗ ιλαρά είναι μια εξαιρετικά μεταδοτική νόσος που εξαπλώνεται με τα σταγονίδια του βήχα και του φταρνίσματος. Η λοίμωξη είναι δυνατό να προληφθεί με το εμβόλιο MMR. Αν και στην πλειονότητα των περιπτώσεων οι ασθενείς αναρρώνουν πλήρως από τη λοίμωξη, οι πιθανές επιπλοκές της ιλαράς είναι ιδιαίτερα σοβαρές και περιλαμβάνουν την εγκεφαλίτιδα (λοίμωξη και οίδημα στον εγκέφαλο), τη μηνιγγίτιδα, την πνευμονία, την ηπατίτιδα και τους πυρετικούς σπασμούς.\nPrevΠροηγούμενο ΆρθροΑπίστευτο βίντεο: Δείτε άνδρα να ξεγεννά… μικρό καρχαριάκι!\nΕπόμενο ΆρθροΟ Κέβιν Λαβ πίστεψε, ότι θα πεθάνει από το άγχοςNext


Ο Ελληνισμός στην Ουκρανία: Από την άνθιση στην υποβάθμιση - Δρόμος της Αριστεράς\nΑρχική περίπτερο ιδεών Ο Ελληνισμός στην Ουκρανία: Από την άνθιση στην υποβάθμιση\nΤα τελευταία χρόνια η κατάσταση άλλαξε δραματικά. Όλοι όσοι ανήκουν σε μειονότητες είναι πολίτες της Ουκρανίας, αλλά το καθεστώς των εθνικών μειονοτήτων δεν υπάρχει πλέον όπως υπήρχε επί Σοβιετικής Ένωσης. Ούτε καν όπως υπήρχε μέχρι το 2014. Η ελληνική μειονότητα, εκπρόσωπος της οποίας συμμετείχε στην Εθνική Επιτροπή Μειονοτήτων, έχασε την αναγνώρισή της ως αυτόχθονης μειονότητας! Συγκεκριμένα, ο νόμος του 2021 «Για τους αυτόχθονες πληθυσμούς της Ουκρανίας» με μια αλχημεία, αντίστοιχη βρίσκει κανείς μόνο στην «ο θεός να την κάνει δημοκρατία!» Λετονία, ορίζει ότι ως μειονότητες αυτοχθόνων θεωρούνται και αναγνωρίζονται μόνο εκείνες οι εθνικές ομάδες οι οποίες ζουν στην Ουκρανία χωρίς, όμως, να υπάρχει σε όλη τη γη κράτος ομοεθνών τους!!! Δηλαδή, μόνον οι Τάταροι θεωρούνται νομικά αυτόχθονες εφ’ όσον δεν υφίσταται πουθενά ταταρικό κράτος! Και, κατά παρέκκλιση (!), εφ’ όσον υπάρχει το εβραϊκό κράτος του Ισραήλ, δύο μικροσκοπικές τουρκόφωνες εβραϊκές ομάδες μερικών εκατοντάδων πιστών, οι Καραΐτες και οι Κριμτσάκοι! Ούτε οι Ρώσοι, ούτε οι Έλληνες, Αρμένιοι, Πολωνοί, Ούγγροι, Ρουμάνοι, ούτε το κύριο σώμα των ορθόδοξων Εβραίων, δεν αναγνωρίζονται ως εθνικές μειονότητες αυτοχθόνων εφ’ όσον υπάρχουν η Ρωσία, η Ελλάδα, η Αρμενία, η Πολωνία, η Ουγγαρία, η Ρουμανία και το Ισραήλ ως εθνικά κράτη!\nΕνώ ο νόμος ψηφίστηκε για να πλήξει πρωτίστως τη ρώσικη μειονότητα, που ξεπερνούσε τα 8.000.000 άτομα, πλήττει εξίσου και όλες τις άλλες μειονότητες!\nΈλληνες, Πολωνοί, Αρμένιοι, Λευκορώσοι, Βούλγαροι, Εβραίοι κ.ά., εθνικές μειονότητες με πάνω από 50.000 μέλη η κάθε μία στην Ουκρανία, έπαυσαν να αναγνωρίζονται ως αυτόχθονες μειονοτικοί, ενώ αναγνωρίζονται ως μειονοτικοί οι Τάταροι, Καραΐτες και Κριμτσάκοι που ζουν στην Κριμαία, η οποία κι αυτή πλέον ανήκει στη Ρωσία. Οπότε, επί της ουσίας, με βάση το νόμο, καμία υπολογίσιμη μειονότητα αυτοχθόνων δεν υφίσταται επί κρατικού ουκρανικού εδάφους.\nΟι Τάταροι που ζουν σε ουκρανικό έδαφος είναι πλέον πολύ λίγοι και σχεδόν όλοι βρίσκονται στην Ανατολική Ουκρανία! Μάλιστα, εάν οι Ρώσοι καταλάβουν όλο το ανατολικό και νότιο κομμάτι και το αναγνωρίσουν ως ανεξάρτητο κράτος, σχεδόν το σύνολο των Τατάρων που κατοικούν κυρίως στο Ντονιέτσκ, το Λουγάνσκ και τη Χερσώνα, θα βρεθούν κι αυτοί εκτός Ουκρανίας, περιορίζοντας την επί ουκρανικού εδάφους ταταρική μειονότητα σε ελάχιστους ανθρώπους. Κι αυτοί θα περιοριστούν αναγκαστικά στη Δυτική Ουκρανία όπου ανέκαθεν οι Τάταροι ήταν ανεπιθύμητοι από πολλούς εθνικιστές ως μουσουλμάνοι Ασιάτες!\nΑλλά γιατί οι Ουκρανοί εθνικιστές επιλέγουν προνομιακά τους μουσουλμάνους Τάταρους με τα χαρακτηριστικά των τούρκικων φυλών της Ανατολίας σε αντίθεση με όλους τους άλλους μειονοτικούς που είναι χριστιανοί Ευρωπαίοι, Βαλκάνιοι και Σλάβοι;\nΕπειδή η ουκρανική εθνικιστική Δεξιά, με την παρότρυνση της Δύσης, ήθελε να χρησιμοποιήσει τους Τάταρους σαν συμπαγή αντιπολίτευση στους Ρώσους στην Κριμαία. Ενώ οι Ουκρανοί εθνικιστές δεν έχουν την καλύτερη άποψη για τους Ασιάτες τουρκογενείς μουσουλμάνους, όπως και για τους Εβραίους, αγκάλιασαν τους Τάταρους προκειμένου να δημιουργήσουν αντιρωσικά ερείσματα στην Ανατολική Ουκρανία και την Κριμαία.\nΚι έτσι, χλιαρά στην αρχή και εντατικότερα στη συνέχεια, ενθαρρύνθηκε η επιστροφή από την Ανατολή των Τατάρων στην Κριμαία σαν αντίβαρο στην πλειονότητα των κατοίκων της Ταυρικής Χερσονήσου που είναι Ρώσοι. Με το πρόσχημα της αποκατάστασης μιας αδικίας σε βάρος τους, έγινε σκοπίμως αποδεκτή η αυθαίρετη και ανεξέλεγκτη εγκατάστασή τους στην Κριμαία. Οι φίλοι μου στην Κριμαία, Έλληνες, Ρώσοι και Ουκρανοί, οι οποίοι με ξενάγησαν σε όλη τη χερσόνησο, από τη δεκαετία του 1990, μου έδειχναν παντού τα οικόπεδα που είχαν καταπατήσει οι Τάταροι με την ανοχή, αν όχι και την παρότρυνση των Ουκρανών. Ξεχώριζαν πολύ εύκολα, γιατί πριν χτίσουν τις κατοικίες που φαίνονταν ότι ήταν καινούργιες και τατάρικες από την εξωτερική τους αρχιτεκτονική, στα οικόπεδα κατασκεύαζαν πρόχειρα παραπήγματα από κίτρινο ασβεστόλιθο, χωρίς κουφώματα, μόνο και μόνο για να κατοχυρώσουν δικαίωμα πάνω στη γη. Πολλές χιλιάδες τέτοια χτίσματα ήταν ατάκτως διασκορπισμένα σχεδόν παντού στη χερσόνησο. Φτωχοί άνθρωποι οι περισσότεροι, ειρηνικοί άνθρωποι, που κυνηγούσαν τη μοίρα τους, τους οποίους, όμως, οι ανταγωνιστικές πολιτικές εξουσίες ήθελαν να χρησιμοποιήσουν σαν εργαλεία στις κακόβουλες επιδιώξεις τους.\nΗ Πολυκλινική στο ταταρόφωνο ελληνικό χωριό Στάρι Κριμ, κοντά στη Μαριούπολη. Χτίστηκε με πρωτοβουλία του Άγγελου Ασλανίδη, τότε αντιπροέδρου του ΣΑΕ. (φωτό Στ. Ελληνιάδης)\nΜετά το πραξικόπημα του 2014 στο Κίεβο, οι Ουκρανοί με τους Ευρωπαίους πρόβαλλαν ξαφνικά τους Τάταρους ως απειλούμενη μειονότητα και στη συνέχεια ως την αποκλειστική σε όλη τη χώρα αυτόχθονη μειονότητα.\nΟι Τάταροι ιστορικά έχουν θέση στην Κριμαία επειδή όλη η χερσόνησος και ένα σημαντικό τμήμα της σημερινής νότιας Ουκρανίας ανήκαν επί 350 περίπου χρόνια (1441-1783) στο Χανάτο των Τατάρων το οποίο γρήγορα κατέστη υποτελές στην Οθωμανική Αυτοκρατορία, μέχρι την κατάργησή του από τη ρώσικη αυτοκρατορία. Αλλά το ιστορικό αυτό δικαίωμα των Τατάρων αποδυναμώθηκε στον Μεγάλο Πατριωτικό Πόλεμο όταν σχηματίστηκε στρατιωτικό ταταρικό σώμα που συμπολέμησε με τους ναζί εναντίον του Κόκκινου Στρατού όταν οι Γερμανοί κατέλαβαν την Κριμαία στο δρόμο για το Στάλινγκραντ. Τελικά, όταν ο σοβιετικός στρατός εκδίωξε από την Ταυρίδα τους εισβολείς με ασύλληπτες θυσίες, οι Τάταροι εκτοπίστηκαν στα ανατολικά μέρη της Σοβιετικής Ένωσης.\nΑυτή ήταν η τρίτη φορά μέσα σε εκατό χρόνια που οι ευρωπαϊκές δυνάμεις είχαν επιτεθεί στην Κριμαία προσπαθώντας να την αποσπάσουν από τη Ρωσία! Η πρώτη ήταν το 1853-56 (Κριμαϊκός Πόλεμος) όταν οι Άγγλοι, Γάλλοι και Οθωμανοί κήρυξαν τον πόλεμο στη Ρωσία και η δεύτερη ήταν μετά την Οκτωβριανή Επανάσταση που γαλλικά και ελληνικά στρατεύματα πολεμώντας τους Μπολσεβίκους το 1019 είχαν καταλάβει τη Σεβαστούπολη, τη Χερσώνα, το Νικολάγιεφ και την Οδησσό! Οι επόμενοι κατακτητές της Κριμαίας ήταν οι Ναζί. Όλοι εκδιώχτηκαν!\nΌμως, αυτές οι εισβολές καθόρισαν και το στάτους της Κριμαίας ως ακριτικής περιοχής υψηλού κινδύνου για τη Ρωσία.\nΣτους πολέμους οι φιλο-οθωμανοί Τάταροι εκδηλώνονταν κατά της Ρωσίας, αν και είχε αποδειχτεί ότι η Ρωσία ήταν η πιο φιλόξενη απ’ όλες τις αυτοκρατορίες επί ευρωπαϊκού εδάφους για τους τουρκογενείς μουσουλμάνους.\nΗ νοσταλγία των Τατάρων για το βασίλειό τους και η επιρροή που ασκούσε πάνω τους η οθωμανική αυτοκρατορία και στη συνέχεια η Τουρκία, κι από κοντά η σύμμαχός της Γερμανία, σίγουρα ήταν δύο σοβαροί παράγοντες που επηρέαζαν τις επιλογές της ταταρικής ελίτ. Εξάλλου, οι εκάστοτε διεκδικητές της Κριμαίας, Οθωμανοί, Άγγλοι, Γάλλοι και Γερμανοί, δελέαζαν τους Τάταρους αφήνοντάς τους να νομίζουν ότι αν ηττούνταν οι Ρώσοι, αυτοί θα γίνονταν και πάλι κύριοι της Κριμαίας. Και σ’ αυτό ποντάρισε μετά το 1991 κι ο ουκρανικός εθνικισμός, καθοδηγούμενες αναμφίβολα από τους Αμερικάνους και τους Ευρωπαίους.\nΟ πόλεμος κατά του Ισλάμ που κήρυξε η Δύση από το 2001, δεν συμπεριλάμβανε τους Τάταρους, για προφανείς λόγους. Μπορεί οι Δυτικοί να κατέστρεψαν ολοσχερώς πολλές χώρες με κατ’ εξοχήν ισλαμικό πληθυσμό (Αφγανιστάν, Ιράκ, Λιβύη, Σουδάν, Συρία, Υεμένη κ.λπ.) και να δολοφόνησαν πολλές εκατοντάδες χιλιάδες ανθρώπους, αλλά όπου μπορούσαν να χρησιμοποιήσουν μουσουλμανικούς πληθυσμούς εναντίον των γεωπολιτικών αντιπάλων τους ακολούθησαν πρόσκαιρα διαφορετική πολιτική. Όπως έγινε με τους Ταλιμπάν στη δεκαετία του 1980 κατά των Σοβιετικών, με τους Βόσνιους και Κοσοβάρους κατά των Σέρβων στη Γιουγκοσλαβία, τους Τσετσένους κατά της Ρωσίας, το Ισλαμικό κράτος κατά της Συρίας, τη Σαουδική Αραβία κατά της Υεμένης και τους Ουιγούρους κατά της Κίνας, έτσι κάνουν και με τους Τάταρους κατά της Ρωσίας. Βέβαια, πρέπει να τονιστεί ότι οι σύγχρονοι Τάταροι της Κριμαίας δεν παρασύρθηκαν σε ένοπλες εξεγέρσεις κατά της Ρωσίας και οι δράσεις της αντιρωσικής ταταρικής ελίτ περιορίστηκαν σε πολιτικό και πολιτιστικό επίπεδο.\nΣήμερα, οι Ουκρανοί και οι Δυτικοί δεν αναγνωρίζουν την επανένωση της Κριμαίας με τη Ρωσία, επειδή παρακάμπτουν την ιστορική πραγματικότητα και δεν αποδέχονται τη νομιμότητα του δημοψηφίσματος της 16ης Μαρτίου 2014, ενώ αποδέχονται τη νομιμότητα του δημοψηφίσματος για την ανεξαρτησία του Κοσόβου από τη Σερβία!\nΤο δημοψήφισμα έλαβε χώρα αμέσως μετά τη βίαιη ανατροπή και εκδίωξη του εκλεγμένου προέδρου της Ουκρανίας Βίκτωρ Γιανουκόβιτς και την απαγόρευση λειτουργίας των δύο μεγαλύτερων κομμάτων, του «Κόμματος των Περιφερειών» και του «Κομμουνιστικού Κόμματος Ουκρανίας», που συγκέντρωναν το 50% των ψήφων σε πανουκρανικό επίπεδο.\nΣύμφωνα με τα αποτελέσματα του δημοψηφίσματος, από την παρακολούθηση του οποίου οι 135 ξένοι παρατηρητές από το Ευρωπαϊκό Κοινοβούλιο και πολλές ευρωπαϊκές χώρες, μεταξύ των οποίων η Γερμανία, η Γαλλία, η Αυστρία κ.ά., δεν εντόπισαν ανωμαλίες, κυριάρχησε άνετα η ψήφος υπέρ της επανένωσης της χερσονήσου με τη Ρωσία. Aπό 1.884.589 εγγεγραμμένους ψηφοφόρους προσήλθαν και ψήφισαν 1.536.290. Στη Σεβαστούπολη το ποσοστό υπέρ της ένωσης ήταν 85,56% και στην υπόλοιπη Κριμαία 80,42%.\nΤα ψηφοδέλτια ήταν τυπωμένα σε τρεις γλώσσες, ρωσικά, ουκρανικά και τατάρικα. Μόνο κάτοικοι της Κριμαίας με ουκρανικά διαβατήρια είχαν δικαίωμα ψήφου.\nΗ επανένωση με τη Ρωσία έγινε χωρίς αιματοχυσία και χωρίς αντίδραση από την αστυνομία και τον πολυάριθμο ουκρανικό στρατό που στρατοπέδευε στην Κριμαία.\nΣύμφωνα με την τελευταία πανουκρανική απογραφή, το 2001, το 58,3% των κατοίκων της Κριμαίας ήταν Ρώσοι, το 24,3% Ουκρανοί, το 12% Τάταροι και το υπόλοιπο Λευκορώσοι, Έλληνες κ.ά. Το 77% των κατοίκων είχαν μητρική γλώσσα τα ρώσικα. Το ποσοστό αυτό ήταν 94% στη Σεβαστούπολη, όπου οι Ρώσοι αποτελούσαν το 77% του πληθυσμού της αυτοδιοικούμενης πόλης.\nΤα αποτελέσματα αμφισβητήθηκαν από μερίδα του δυτικού Τύπου και από τις δυτικές κυβερνήσεις, αλλά επιβεβαιώθηκαν από τους διεθνείς οργανισμούς μετρήσεων. Οι μετρήσεις, πριν και μετά το δημοψήφισμα, δείχνουν καταφανώς ότι η πλειονότητα των κατοίκων της Κριμαίας ήταν υπέρ της ένωσης της χερσονήσου με τη Ρωσία. Δειγματοληπτικά, το «Ουκρανικό Κέντρο Οικονομικών και Πολιτικών Μελετών» το 2008, το «Διεθνές Ρεπουμπλικανικό Κέντρο» το 2013, το «Κριμαϊκό Ινστιτούτο Πολιτικών και Κοινωνικών Ερευνών» το 2014, το γερμανικό «GfK Group» το 2015, το αμερικανικό διακυβερνητικό Broadcasting Board of Governors, οι δύο παγκόσμιοι ερευνητικοί οργανισμοί «Gallup» και «Pew Research» το 2014 και το επίσης αμερικάνικο «Levada-Center» το 2014 και το 2019, παρουσίασαν την συντριπτική υπεροχή της ψήφου υπέρ της ένωσης με τη Ρωσία. Αξίζει δε να επισημανθεί ότι και οι περισσότεροι Ουκρανοί κάτοικοι της Κριμαίας συνηγόρησαν για την ένωση!\nΤο παλάτι του Χάνου των Τατάρων στο Μπαχτσεσαράι, στην Κριμαία. (φωτό Στ. Ελληνιάδης)\nΑπογραφή και γλώσσα\nΔεν είναι τυχαίο ότι η τελευταία απογραφή πληθυσμού στην Ουκρανία έγινε το 2001. Ενώ είναι κανόνας στις χώρες, να κάνουν κάθε δέκα χρόνια απογραφή, οι Ουκρανοί έκτοτε την απέφυγαν. Την παρέλειψαν το 2011 κι ενώ είχαν αποφασίσει ότι θα κάνουν απογραφή το 2021, τελικά αποφάσισαν να κάνουν απογραφή το 2023. Όμως, για προφανείς πλέον λόγους και όχι μόνο λόγω σκοπιμότητας, μάλλον η απογραφή αναβάλλεται επ’ αόριστον. Γιατί, όμως, δεν έκαναν απογραφή ενόσω μπορούσαν;\nΓιατί στις απογραφές μέχρι το 2001, απογράφονταν και καταγράφονταν σε ξεχωριστή στήλη οι εθνικότητες των υπηκόων. Στην απογραφή του 2001, οι Έλληνες εμφανίζονται ως 10η μειονότητα, αριθμητικά, στην Ουκρανία. Και έχει ιδιαίτερη σημασία ότι ήταν η 3η σε μέγεθος, μετά τους Ουκρανούς και τους Ρώσους, εθνική ομάδα στην Ανατολική Ουκρανία όπου βρίσκεται το μεγαλύτερο κομμάτι των Ελλήνων.\nΓύρω από αυτό το ζήτημα παίχτηκε ένα πολύ σκληρό παιχνίδι. Και ως παράπλευρη απώλεια, δεν μάθαμε ποτέ αν οι 91.500 Έλληνες του 2001 αυξήθηκαν ή μειώθηκαν στις δύο δεκαετίες που έκτοτε μεσολάβησαν.\nΣτο ζήτημα της νεοελληνικής γλώσσας, οι εξελίξεις αναμφίβολα δεν ευνόησαν την παραπέρα διάδοσή της. Ο Γιανουκόβιτς, το 2012, είχε κάνει το νόμο «Για τις αρχές της κρατικής γλωσσικής πολιτικής» που όριζε ότι όταν σε μία περιοχή μία μειονότητα έχει ένα ποσοστό πληθυσμιακό από 10% και πάνω, η γλώσσα της αναγνωρίζεται επίσημα σε περιφερειακό επίπεδο και μπορεί να χρησιμοποιείται σε δικαστήρια, σχολεία κ.λπ. Αυτή η διάταξη δεν άρεσε στους εθνικιστές που επιμένανε στην αποκλειστικότητα της ουκρανικής, αλλά δεν ικανοποίησε και όλες τις μειονότητες, ιδίως την ουγγρική και τη ρουμάνικη στην περιοχή των Καρπαθίων επειδή το ποσοστό δεν κατοχύρωνε τη διάδοση των γλωσσών τους.\nΟι Έλληνες είχαν καταφέρει, μέχρι το 2014, να βάλουν τα ελληνικά σε πολλά σχολεία με τη συνδρομή φιλελλήνων Ουκρανών εκπαιδευτικών και αξιωματούχων. Δηλαδή, όπου υπήρχε ελληνική κοινότητα, επειδή μέχρι τότε το ουκρανικό καθεστώς ήταν πιο διαλλακτικό ως προς τη γλώσσα, η ελληνική διδασκόταν σε όλη τη χώρα. Και στα σημαντικότερα πανεπιστήμια της χώρας λειτουργούσαν έδρες ελληνικών σπουδών οι απόφοιτοι των οποίων δίδασκαν με τη σειρά τους τα ελληνικά. Υπήρχε μεγάλη ανοχή και ευκολία επειδή ο νόμος αναγνωρίζοντας την ύπαρξη μειονοτικών γλωσσών, επέτρεπε μία χαλαρότητα στην εφαρμογή του. Έπρεπε να πέσει κανείς σε κανέναν πολύ βαρεμένο εθνικιστή διευθυντή σχολείου, νομάρχη ή δήμαρχο, για να μην το επιτρέψει, πράγμα το οποίο σπάνιζε.\nΣτη συνέχεια, όμως, όταν καταργήθηκε αυτός ο νόμος και μπήκε σε εφαρμογή ο νόμος «Για την υποστήριξη της λειτουργίας της ουκρανικής γλώσσας ως κρατικής γλώσσας», σε συνδυασμό με το νόμο για τις μειονότητες, ελευθερώθηκαν τα χέρια των εθνικιστών, να καθορίζουν αυτοί τι μπορούσε να διδάξει κανείς και τι δεν μπορούσε. Δεν απαγόρευσαν ρητά τα ελληνικά, αλλά δεν μπορούσε και η ελληνική κοινότητα να μείνει ανεπηρέαστη από την βίαιη ουκρανοποίηση. Χωρίς να αποτελεί καμία απειλή για την Ουκρανία, η διάδοση της ελληνικής γλώσσας και της ελληνικής κουλτούρας έπρεπε να συντελείται μέσα σε ένα πολύ διαφορετικό «κλίμα». Ακόμη κι αν δεν το παραδέχονται ορισμένοι ιθύνοντες της ελληνικής μειονότητας για πολιτικούς λόγους, αναγκάστηκαν να προσαρμόζονται και να συμμαζεύονται.\nΗ αλλαγή στους Έλληνες\nΣτις πιο πρόσφατες επισκέψεις μου στην Ουκρανία, η εικόνα που αντίκριζα απείχε πάρα πολύ από την εικόνα που έχω καταγράψει σε εκατοντάδες ώρες video μέχρι το 2014. Η κατάσταση είχε εμφανώς αλλάξει.\nΑπό τη μια οι περιοριστικοί νόμοι και η «ουκρανοποίηση» και απ’ την άλλη ο διαχωρισμός των ελληνικών κοινοτήτων σε τρία κομμάτια λόγω της επανένωσης της Κριμαίας με τη Ρωσία και της νέας συνοριακής γραμμής στην Ανατολική Ουκρανία, άλλαξαν εντελώς τις συνθήκες που είχαν ευνοήσει την άνθηση του Ελληνισμού. Στην ουκρανική επικράτεια, η «Μέγα Γιορτή» των Ελλήνων, η πιο μεγάλη, πιο εντυπωσιακή και πιο αντιπροσωπευτική απ’ όλες τις συλλογικές τους δράσεις, που γινόταν κάθε δύο χρόνια σε διαφορετικό χωριό, δεν ήταν πια η ίδια, σε ποιότητα, ποσότητα, ύφος και χρώμα. Η σύγκριση των εικόνων από γιορτή σε γιορτή είναι πολύ αποκαλυπτική. Ενώ μέχρι το 2014, ήταν σαν να γιορτάζουν οι Έλληνες στο Καλλιμάρμαρο, μετά τη χρονιά αυτή, ήταν σαν να γιορτάζουν στην αυλή ενός σχολείου. Από άποψη περιεχομένου, πλήθους συμμετεχόντων, ποικιλίας δράσεων, μεγέθους και διαστάσεων, τίποτα δεν ήταν το ίδιο.\nΔεν είναι τυχαίο ότι μετά το 2014 άρχισε και η ραγδαία συρρίκνωση της Σχολής Ελληνικής Γλώσσας και Φιλολογίας στο Πανεπιστήμιο Ανθρωπιστικών Σπουδών της Μαριούπολης.\nΟι εξελίξεις αυτές επιβεβαίωσαν και κάτι επίσης σοβαρό που έχει σχέση με τους Έλληνες της Μαριούπολης. Ορισμένοι διακεκριμένοι Ρωμιοί, όπως ο επί πολλά έτη διευθυντής της εφημερίδας «Έλληνες της Ουκρανίας» Ανατόλης Μπαλτζής, μου έλεγαν ότι από ουκρανικής πλευράς γινόταν προσπάθεια να υπερτονιστεί η ουρούμικη γλώσσα προκειμένου το σημαντικό κομμάτι των ταταρόφωνων Ελλήνων να συνδεθεί περισσότερο με τους Τάταρους και κατά προέκταση με τις πολιτικές των εθνικιστικών κύκλων. Με δεδομένο ότι η κοινή γλώσσα των ταταρόφωνων Ελλήνων (Ουρούμ) και των ελληνόφωνων Ελλήνων (Ρουμ) ήταν τα ρώσικα και η συγγένεια αμφοτέρων με τη ρώσικη κουλτούρα ισχυρότερη, ορισμένοι Ουκρανοί –ούτε αυθόρμητα ούτε αθώα- προσπαθούσαν με διάφορους τρόπους να αναδείξουν πιο έντονα αυτή την πλευρά της πολιτιστικής ταυτότητας των ταταρόφωνων Ρωμιών.\nΚι αυτό δεν είναι το μόνο «αθέατο» που συνέβαινε. Βλέποντας τώρα ξανά τα όσα διαδραματίζονταν σε ολόκληρη την περίοδο από το 1991 μέχρι τον τωρινό πόλεμο, μέσα από το νέο πρίσμα, διαμορφώνονται νέες προσλήψεις και προκύπτουν νέες ερμηνείες για πολλά φαινόμενα και γεγονότα.\n(Εμπλουτισμένες απαντήσεις του Στέλιου Ελληνιάδη σε ερωτήσεις που τέθηκαν στο Πολιτικό Καφενείο της ΟΜ Γλυφάδας του ΣΥΡΙΖΑ-ΠΣ, στις 8 Απριλίου 2022)


Δάφνη Χρονοπούλου: Αναδυόμενη σε πέλαγα θάλασσας και τεκίλας\nΝαι, όπως διαπιστώνετε είμαι ακόμα ζωντανή, κι όσο έπινα και κολυμπούσα ως πριν από λίγο, σκεπτόμουν τι παλιές ιστορίες θα διαλέξω να σας πω- και τι από τη φετινή μου αναποδιά για να με καταλάβετε που έχω φόβο γι αυτή την ημέρα που ο Ήλιος έρχεται κι αγγίζει αυτά μου που― είπαμε―τα ερευνώ αλλά δεν τα πιστεύω.\nΩστόσο αύριο έχουμε το ετήσιο Reunion των Νομάδων του Mykonos Tribe, ημών των Μυκονιωτών (των κατ΄επιλογήν Μυκονιατών κατά πως έλεγε ο Καβάφης για να ξεχωρίζει τους Αιγύπτιους από τους Αιγυπτιώτες).\nΜεθαύριο είναι το άλλο της ΚΕΠΟΜ που επίσης είναι της καρδιάς μου, μια συνάντηση με ανθρώπους που ενώθηκαν σε μια σκοτεινή στιγμή και γέμισαν ελπίδες τις χαμένες υποθέσεις.\nΧθες και προχθές ήμουν νεκρή― όπως μονάχα όποιος με ξέρει ξέρει όταν είμαι― σήμερα αναβαπτίστηκα σε πέλαγα θάλασσας και τεκίλας και αναδύομαι ζωντανή (αν και πασπαλισμένη)*.\nΔεν έχω τα κουράγια να σας πω την ιστορία που ήθελα, δεν έχω τα κουράγια να θυμάμαι τα παλιά απόψε.\nΑπ' τις γιορτές μας θα έρθουν οι εικόνες κι εντυπώσεις. Μα πιο πολύ (αφού δεν είναι καιρός για γιορτές) η αγάπη κι η φιλία κι η εμπιστοσύνη πως ίσως κάτι να μην ήταν εντελώς και απολύτως λάθος και πως ενδεχομένως (και με κάθε επιφύλαξη) η σκοτεινότερη στιγμή της νύχτας να είναι πριν το λυκαυγές.\n*Πασπαλισμενη: Προχθές, σε ώρα σκότους, φίλος παλιός μου έστειλε αυτό το ακυκλοφόρητο (τον βλέπετε στο βάθος μια στιγμή, στην εκπομπή του). Μόνο αν με ξέρετε ή έχετε διαβάσει το τελευταίο βιβλίο μου θα καταλάβετε τις αλλεπάλληλες αναφορές μέχρι και Super Ferry ..).\nΟμολογώ με παρηγόρησε, μου θύμισε τι αξία έχουν η φιλία και κάποια βράδια σκοτεινά.\nMykonos Tribe, Μια Νομαδική Φυλή στη Μύκονο (δείτε και στις ετικέτες μου για γιορτές και μνημόσυνα)\nΠάρτυ στην Άμμο: kepom.wordpress\nΕάν αντέχετε, ιδού κι ένα pre-pre-pre-preparation meeting από χειριστή κάμερας που (χαρακτηριστικά και χίπικα) αναφωνούσε 'I can't see'.\nΕτικέτες Ερωτες, θάλασσα, Μουσική, Μύκονος, Φιλία, Food'n'Drink, Me, MykonosTribes\nKoueen Πέμπτη, Σεπτεμβρίου 05, 2013 1:01:00 π.μ.\nΤεκίλα η ζωοδότρια ;)\nΔάφνη Χρονοπούλου Πέμπτη, Σεπτεμβρίου 05, 2013 1:48:00 μ.μ.\nΚαι θάλασσα «θεών γένεσις» Μεγαλειοτάτη!\nΑνώνυμος Πέμπτη, Σεπτεμβρίου 05, 2013 7:52:00 π.μ.\nΥπέροχο το τραγουδάκι αφιέρωση!\nΔάφνη, χαίρομαι που είσαι καλύτερα... :0)\nΔάφνη Χρονοπούλου Πέμπτη, Σεπτεμβρίου 05, 2013 1:49:00 μ.μ.\nΕυχαριστώ Εύα μου,\n(το τραγουδάκι είναι.. ναι...)\nPerinio Πέμπτη, Σεπτεμβρίου 05, 2013 9:21:00 π.μ.\nΜην μασάς ρε Δάφνηηηηηη ! Αφού είσαι αργηγόπουλο εσύ !\nΔάφνη Χρονοπούλου Πέμπτη, Σεπτεμβρίου 05, 2013 1:50:00 μ.μ.\nΕυχαριστώ πάντως Περικλή μου αν και δε σε κατάλαβα..\nΑνώνυμος Πέμπτη, Σεπτεμβρίου 05, 2013 11:46:00 π.μ.\nΑφού έζησες, όλα καλά όλα ανθηρά!!!\nΔάφνη Χρονοπούλου Πέμπτη, Σεπτεμβρίου 05, 2013 1:52:00 μ.μ.\nΚαι να μη ζούσα αγαπημένε tommy\nίδια ανθηρά θα ήταν και θα βγαζε η γη χορτάρι..\nπράγμα παρήγορο ίσως..\nairis Πέμπτη, Σεπτεμβρίου 05, 2013 3:50:00 μ.μ.\nΠάντα να αναβαπτίζεσαι Δάφνη!\nΔάφνη Χρονοπούλου Σάββατο, Σεπτεμβρίου 07, 2013 2:33:00 μ.μ.\nelPre Παρασκευή, Σεπτεμβρίου 06, 2013 3:20:00 π.μ.\nTι ωραίο πράγμα να σε αναφέρουν στα τραγούδια, ε;\n(ειδικά δε αν βρίσκεσαι και εν ζωη!)\nΔάφνη Χρονοπούλου Σάββατο, Σεπτεμβρίου 07, 2013 2:35:00 μ.μ.\nκι ήταν ωραίο δώρο διότι το αγνοούσα..\nΚαλό σαββατοκύριακο Πρεσεντέντε μου!\nmarronblogger Παρασκευή, Σεπτεμβρίου 06, 2013 10:27:00 π.μ.\nΠολύ ωραίο τραγούδι! Αναδυομένη και συγκινημένη φαντάζομαι!\nΧαίρομαι που είναι όλα καλά, και "είστε όλοι παιδιά" και οργανώνετε ό,τι οργανώνετε τελοσπάντων με τόση αγάπη... Φιλάκια πολλά ;)\nΔάφνη Χρονοπούλου Σάββατο, Σεπτεμβρίου 07, 2013 2:36:00 μ.μ.\nΕυχαριστώ marron μου,\nίσως κάποιοι να παραείμαστε παιδιά σε κάποιους τομείς\nme (maria) Σάββατο, Σεπτεμβρίου 07, 2013 1:04:00 μ.μ.\nΠόσο υπέροχο μπορεί να είναι να έχεις τραγούδι δικό σου..αν εγώ το χάρηκα τόσο, φαντάζομαι εσύ...!!\nΝα είσαι καλά Δάφνη μου....."σύννεφο άμμου χρυσόσκονης ζάχαρης άχνης το σχήμα πως πήρε της Δάφνης κι άλλαξε όλη η βραδιά..."..δεν είναι υπέροχο?\nΔάφνη Χρονοπούλου Σάββατο, Σεπτεμβρίου 07, 2013 2:37:00 μ.μ.\nναι ήταν ένα δώρο που με συγκίνησε..\nakrat Σάββατο, Σεπτεμβρίου 07, 2013 9:28:00 μ.μ.\nεξ αθηνών μπόχας... δυσκολεύομαι να αισθανθώ τις διακυμάνσεις της εν Μυκόνω αναδυομένης κυρίας συνοδεία τεκίλας...\nωστόσο οι μεταβλητές μουσικές συνοδείες και οι παραθέσεις καταστάσεων 80 και 90 παίζοντας πιγκ πογκ ανάμεσα στα άκρατα της Ευρώπης και της μητρός Ινδίας μου κέντρισαν την πεσμένη... !!!! φαντασία μου... αυτό που μένει είναι ένα ταξίδι στο νοσοκομείο της ψυχής μου γιατί από τα άλλα Χοσπιτάλιτυ πήξαμε τον τελευταίο καιρό...\nΔάφνη Χρονοπούλου Κυριακή, Σεπτεμβρίου 08, 2013 2:55:00 μ.μ.\nΤο ιδιωτικό νοσοκομείο της ψυχής μας (Ψυχιατρείο ενίοτε) αγαπητέ μου akrat\nείναι μέγα καταφύγιο.\nΆιναφετς Κυριακή, Σεπτεμβρίου 08, 2013 6:04:00 μ.μ.\nΤι όμορφο τραγούδι Δάφνη μου και όταν είναι και αφιερωμένο, σίγουρα λειτουργεί ως βάλσαμο σε ζόρικες στιγμές!\nΧαίρομαι που είσαι ακόμα "εδώ" και εύχομαι, η pre preparation να απέδωσε!\nΑΦιλιά και καλό μας Κυριακάτικο απόγευμα!\nΔάφνη Χρονοπούλου Δευτέρα, Σεπτεμβρίου 09, 2013 3:35:00 μ.μ.\nΜου έφτιαξε το κέφι\nκαι ναι, το Reunion κι όλα τα άλλα ήταν πολύ συγκινητικά.\nΚουράστηκα πολύ όμως\nκαι χθες ήμουν όλη μέρα στη θάλασσα να ξεπλυθεί κάθε πόνος...\nΚαλή βδομάδα Παραμυθού!\nelenh Τρίτη, Σεπτεμβρίου 10, 2013 12:27:00 π.μ.\nkai tragoudi afierwmeno;peirazei pou gia allh mia fora zhlevw;agaphmeno tragoudi tou delhvoria,o kathrefths.kalhnyxta.\nΔάφνη Χρονοπούλου Τετάρτη, Σεπτεμβρίου 11, 2013 11:53:00 π.μ.\nΔεν το νοιώθω σα ζηλεια Ελένη μου αν το χάρηκες..\nΚαλώς μου ξανάρθες...


Γιατί η ασφάλεια του εμβολίου είναι υψηλού βαθμού; Ο καθηγητής της Οξφόρδης Πέτρος Λιγοξυγκάκης εξηγεί | LiFO\nΗ περίφημη επιστροφή στην πρότερη ζωή μας δεν θα είναι σαν να πατάμε έναν διακόπτη. Θα είναι μια διαδικασία που θα εξελίσσεται για κάποιο διάστημα.\nΓιάννης Πανταζόπουλος 5.12.2020 | 10:03\n5.12.2020 | 10:03\nΕΚΑΤΟΜΜΥΡΙΑ ΑΝΘΡΩΠΟΙ σε όλον τον κόσμο αναμένουν τα εμβόλια, ελπίζοντας ότι θα φρενάρουν την εξάπλωση του κορωνοϊού. Ήδη, όλος ο πλανήτης προετοιμάζεται για την επόμενη μέρα της πανδημίας και περιμένει τις απαντήσεις στα αιτήματα εγκρίσεων τριών εμβολίων. Τι θα σημάνει, όμως, η γενική χρήση των εμβολίων; Θα εφαρμοστούν νέοι κανόνες σχετικά με τον εμβολιασμό; Πότε προσδιορίζεται η έναρξή του; Και τι γίνεται με τους αρνητές;\nΗ LiFO επικοινώνησε με τον καθηγητή Ανοσολογίας του Πανεπιστημίου της Οξφόρδης Πέτρο Λιγοξυγκάκη, προκειμένου να μας διαφωτίσει σχετικά με το πειραματικό εμβόλιο που αναπτύσσει το πανεπιστήμιό του σε συνεργασία με την AstraZeneca PLC. Ο διακεκριμένος καθηγητής μιλά για την προετοιμασία του εμβολίου, τις δοκιμές, τις χορηγούμενες δόσεις, την προστασία του οργανισμού, τους αρνητές αλλά και για τα θετικά και αρνητικά του κορωνοϊού.\nΑν είμαστε αρκετά φιλόδοξοι, μπορούμε με μια επίμονη και πειστική παγκόσμια καμπάνια εμβολιασμών να εξαφανίσουμε ή να μειώσουμε πολύ τον ιό που κυκλοφορεί στον πλανήτη. Και τότε πρέπει να σκεφτούμε σοβαρά από πού θα έρθει η καινούργια πανδημία και να είμαστε έτοιμοι όταν έρθει.\n— Ποια είναι τα μέχρις στιγμής δεδομένα από τις κλινικές δοκιμές του εμβολίου που αναπτύσσεται στην Οξφόρδη; Είστε ικανοποιημένος από τον βαθμό ασφάλειας;\nΗ δοκιμή έγινε με τη συνολική συμμετοχή πάνω από 20.000 εθελοντών σε τέσσερις χώρες, στο Ηνωμένο Βασίλειο, στις ΗΠΑ, στη Βραζιλία και στη Νότια Αφρική. Οι εθελοντές χωρίστηκαν σε τρεις ηλικιακές ομάδες (18-55, 56-69 και άνω των 70). Κάθε ηλικιακή ομάδα έλαβε δύο δόσεις (με 28 ήμερες απόσταση η μία από την άλλη) είτε του εμβολίου υπό δοκιμή, είτε ενός αλατούχου διαλύματος (ΗΠΑ, Βραζιλία), είτε ενός άλλου, ήδη εγκεκριμένου εμβολίου (Ηνωμένο Βασίλειο, Νότια Αφρική).\nΟι εθελοντές στους οποίους χορηγήθηκαν τα δύο τελευταία ήταν οι ομάδες ελέγχου. Η διαφορά στο τι χορηγήθηκε στις ομάδες ελέγχου έγκειται στο τι επέτρεψαν οι ρυθμιστικές αρχές κάθε χώρας. Η χρήση ενός άλλου εμβολίου ως control και όχι απλώς ενός αλατούχου διαλύματος είναι καλύτερη. Αυτό γιατί η δοκιμή στη φάση ΙΙΙ ήταν «διπλά τυφλή», όπως λέμε. Αυτό σημαίνει ότι ούτε ο εθελοντής ξέρει τι του χορηγείται αλλά ούτε και αυτός που χορηγεί το εμβόλιο ξέρει τι δίνει.\nΌμως το εμβόλιο για τον SARS-CoV2 προκαλεί δερματικό ερεθισμό και έναν χαρακτηριστικό μυϊκό πόνο κατά τη χορήγηση, συμπτώματα που δεν προκαλεί το αλατούχο διάλυμα. Άρα, οι εθελοντές που θα έπαιρναν το αλατούχο διάλυμα μπορεί να καταλάβαιναν τι πήραν και ίσως έτσι να άλλαζαν τη συμπεριφορά τους. Η χρήση ενός εμβολίου που προκαλεί τα ίδια φαινοτυπικά αποτελέσματα κατά τη διάρκεια της χορήγησης, λύνει αυτό το πρόβλημα.\nΠριν αρχίσει η διαδικασία, είχε συμφωνηθεί να χορηγηθούν δύο δόσεις υψηλής συγκέντρωσης του ChAdOx1 nCoV-19 (η κωδική ονομασία του εμβολίου). Η δοσολογία στηρίχτηκε σε προηγούμενες μελέτες της ομάδας σε πιθήκους και ανθρώπους. Παρ' όλα αυτά, εκ παραδρομής, χορηγήθηκε μισή πρώτη δόση, ακολουθούμενη από μια υψηλή δόση σε μικρό αριθμό εθελοντών, πριν ανακαλυφθεί το λάθος.\nΌπως σε όλα τα ερευνητικά πλαίσια, κάθε λάθος ανοίγει ένα παράθυρο σε μια άλλη πειραματική πραγματικότητα. Ή αλλιώς «le hasard ne favorise que les esprits préparés», όπως έλεγε ο Λουί Παστέρ. Έτσι, οι επικεφαλείς της κλινικής μελέτης ζήτησαν την άδεια από τις αρχές δεοντολογίας των ρυθμιστικών αρχών να συνεχίσουν με δύο παράλληλες δοκιμές: μία που θα γινόταν με δύο δόσεις υψηλής συγκέντρωσης, όπως ήταν αρχικά σχεδιασμένο, και μία στην οποία η πρώτη δόση θα είχε τη μισή συγκέντρωση. Αυτή η τελευταία δοσολογία είχε 90% αποτελεσματικότητα στην ηλικιακή ομάδα 18-55. Αντίθετα, η άλλη δοσολογία, με τις δύο υψηλές δόσεις, είχε αποτελεσματικότητα 62% σε όλες τις ηλικιακές ομάδες. Τα αποτελέσματα θα αποτυπωθούν σε μια μελέτη που θα δημοσιευτεί στη «Lancet» αυτή την εβδομάδα. Σημειωτέον ότι οι ρυθμιστικές αρχές έχουν δώσει το 50% ως το κατώτατο όριο αποτελεσματικότητας για την αδειοδότηση.\nΑπό τα τρία περιστατικά που σταμάτησαν κατά καιρούς τις δοκιμές, δύο περιέχονταν στις ομάδες ελέγχου και μόνο ένα ήταν στην ομάδα των εθελοντών, στους οποίους είχε χορηγηθεί το εμβόλιο. Αυτό το περιστατικό φαίνεται να οφείλεται σε ένα αυτοάνοσο νόσημα το οποίο εκδηλώθηκε χωρίς ο ασθενής να γνωρίζει την ύπαρξή του πριν δηλώσει συμμετοχή. Παρ' όλα αυτά, η ύπαρξη αυτού του περιστατικού δεν ορίζεται ως στατιστικά σημαντική σε σχέση με το σύνολο των εθελοντών που πήραν το εμβόλιο και δεν εκδήλωσαν καμία παρενέργεια.\nΗ ασφάλεια του εμβολίου είναι, λοιπόν, υψηλού βαθμού. Βέβαια, οι εθελοντές θα παρακολουθούνται για περισσότερο από έναν χρόνο, για να διαπιστωθεί πόσο διαρκεί η ανοσία που προκαλεί το εμβόλιο αλλά και για να μετρηθεί το αν και σε ποιο ποσοστό το εμβόλιο εμποδίζει τη μετάδοση του SARS-CoV2. Αυτό το τελευταίο είναι σημαντικό, γιατί, πέρα από την ατομική προστασία που σίγουρα προσφέρει το εμβόλιο, θα ήταν ιδανικό για να κοπούν τελείως οι γραμμές μετάδοσης από άνθρωπο σε άνθρωπο. Αυτό θα μας δείξει σε ποιον βαθμό θα συνεχίσουμε να ακολουθούμε κάποια μέτρα δημόσιας υγείας (μάσκες, αποστάσεις, υγιεινή χεριών) ακόμα και μετά τους εμβολιασμούς.\nΣτα εργαστήρια του πανεπιστημίου της Οξφόρδης. Φωτ.: EPA\n— Πότε προσδιορίζετε την έναρξη της γενικής χρήσης στον πληθυσμό; Σε ποιο ποσοστό θα μπορέσουμε να μιλάμε για την επίτευξη της ανοσίας της αγέλης;\nΗ εφαρμογή της χρήσης εξαρτάται από το πόσο γρήγορα οι ρυθμιστικές αρχές θα εγκρίνουν τα εμβόλια, αλλά είμαστε στην τελική ευθεία. Για να δώσουμε τη Βρετανία ως παράδειγμα, έχει δοθεί εντολή στα νοσοκομεία να είναι έτοιμα να εμβολιάσουν το προσωπικό τους με το εμβόλιο (πιθανότατα της Pfizer) από την ερχόμενη εβδομάδα (7η Δεκεμβρίου). Το ποσοστό του πληθυσμού που χρειάζεται για να εγκαθιδρυθεί ανοσία της αγέλης θα εξαρτηθεί από το αν και κατά πόσο τα εμβόλια σταματούν τη μετάδοση του ιού.\nΧονδρικά μιλώντας, το «περίφημο» R (ο βαθμός αναπαραγωγής του ιού) είναι γύρω στο 4 ή 5 αν δεν παρθεί κανένα μέτρο προστασίας, γιατί αυτός ο ιός είναι πολύ μεταδοτικός. Αν ένα εμβόλιο, πέρα από την ατομική προστασία, που την παρέχει όπως και να 'χει, σταματά και τη μετάδοση του ιού κατά 50%, τότε το R θα μειωθεί στο 2 με 2.5 (υποθέτοντας ότι θα εμβολιαστεί το 100% του πληθυσμού). Στην εξίσωση αυτή πρέπει να ξέρουμε πόσο μειώνει τη μετάδοση του ιού το εμβόλιο, για να απαντήσουμε ποιο ποσοστό του πληθυσμού θα εμβολιαστεί. Επειδή αυτό θα το μάθουμε αργότερα, πρέπει ούτως ή άλλως να γίνουν πολύ δυνατές καμπάνιες εμβολιασμού, για να επιτύχουμε ποσοστά άνω του 80-90%.\n— Κάθε πότε υπολογίζεται ότι θα χορηγούνται οι δόσεις; Για πόσο καιρό θα προστατεύουν τον οργανισμό;\nΤα σχήματα διαφέρουν κάπως από εμβόλιο σε εμβόλιο, αλλά, γενικά μιλώντας, θα υπάρχει μια δόση που θα ακολουθείται από ένα booster 20-30 ημέρες αργότερα. Το πόσο καιρό θα προστατεύουν τον οργανισμό είναι ένα ερώτημα που δεν έχει απαντηθεί ακόμα, αλλά εξετάζεται τώρα, ακολουθώντας τα προφίλ ανοσίας των εθελοντών. Ασθενείς που ανάρρωσαν από την ασθένεια έχουν αντισώματα για τουλάχιστον 8 μήνες και συνήθως ένα εμβόλιο προκαλεί καλύτερη «μνημονική» ανοσία από την ίδια την ασθένεια.\n— Οι εμβολιασμοί θα μας δώσουν τη δυνατότητα να επιστρέψουμε στην κανονικότητα;\nΗ περίφημη επιστροφή στην πρότερη ζωή μας δεν θα είναι σαν να πατάμε έναν διακόπτη. Θα είναι μια διαδικασία που θα εξελίσσεται για κάποιο διάστημα. Θα είμαστε πολύ καλύτερα στην αρχή του καλοκαιριού και ακόμα καλύτερα στο τέλος του φθινοπώρου του 2021. Δεν θέλω να πω ότι σε έναν χρόνο από τώρα θα έχουμε επιστρέψει στο πριν, αλλά μπορεί να είμαστε κοντά. Ο λόγος που διστάζω να το πω είναι επειδή δεν ξέρουμε πόσο αυτά τα εμβόλια μειώνουν τη μεταφορά του ιού από τη μύτη και το στόμα. Θα γίνουμε όλοι (οι εμβολιασμένοι) ασυμπτωματικοί φορείς; Αν ναι, τότε θα υπάρχει ο ιός, ο οποίος θα κυκλοφορεί, και άρα η ανάγκη για κάποια μέτρα δημόσιας υγείας (μάσκες, αποστάσεις).\nΠαρ' όλα αυτά, το εμβόλιο της Οξφόρδης μάς δίνει τη δυνατότητα να εμβολιάσουμε όλο τον πλανήτη λόγω της τιμής και της ευκολίας συντήρησής του. Αν είμαστε αρκετά φιλόδοξοι, μπορούμε με μια επίμονη και πειστική παγκόσμια καμπάνια εμβολιασμών να εξαφανίσουμε ή να μειώσουμε πολύ τον ιό που κυκλοφορεί στον πλανήτη. Και τότε πρέπει να σκεφτούμε σοβαρά από πού θα έρθει η καινούργια πανδημία και να είμαστε έτοιμοι όταν έρθει.\nΈνας από τους πρώτους εθελοντές στη Νότια Αφρική κατά τη διάρκεια της κλινικής δοκιμής για το εμβόλιο κατά του ιού Covid-19 στο νοσοκομείο Baragwanath στο Soweto της Νότιας Αφρικής. Φωτ.: EPA\n— Τι απαντάτε στους αρνητές των εμβολίων; Υπάρχουν παραδείγματα εμβολίων που χρησιμοποιήθηκαν τόσο άμεσα μετά την παραγωγή τους;\nΕίναι ίσως το μεγάλο παράδοξο της εποχής μας ότι όσο περισσότερο οι βιοϊατρικές επιστήμες προοδεύουν στην αντιμετώπιση ασθενειών που μέχρι χθες ήταν θανατική καταδίκη, προχωρώντας όλο και πιο κοντά στην ανάπτυξη ακόμα και εξατομικευμένης θεραπείας (π.χ. η ανοσοθεραπεία του καρκίνου), τόσο μεγαλώνει ο σκεπτικισμός για τα επιτεύγματα αυτά. Και είναι δυστύχημα που δεν υπάρχουν άνθρωποι να υμνήσουν αυτούς τους επιστήμονες που δούλεψαν με απίστευτη ταχύτητα και πολύ σκληρά ώστε να μπορεί να σωθεί, κυριολεκτικά, ο πλανήτης από μια εξαιρετικά μεταδοτική μολυσματική ασθένεια.\nΗ ταχύτατη ανάπτυξη του εμβολίου πραγματοποιήθηκε γιατί οι διάφορες κυβερνήσεις και διεθνείς οργανισμοί έβαλαν χρήματα για να προχωρήσουν οι τρεις φάσεις των κλινικών δοκιμών χωρίς διακοπή. Επιπλέον, επειδή το Ινστιτούτο Τζένερ, μέσα από μια εικοσάχρονη εμπειρία ανάπτυξης εμβολίων για τον Έμπολα και τον MERS, ήταν έτοιμο να αναπτύξει γρήγορα εμβόλιο συγγενικών ιών και η γενετική μηχανική έδωσε τη δυνατότητα να προσαρμοστεί η σύνθεση του mRNA (που χρησιμοποιήθηκε από Moderna και BioNTech) στην ανάπτυξη εμβολίων. Πίσω από αυτό το εντυπωσιακό επίτευγμα κρύβεται μια 25ετής διαδικασία πειραματισμού, που αποδεικνύει την αξία της επένδυσης στη βασική έρευνα.\nΕίναι, όμως, χαρακτηριστικό ότι αυτή η προσπάθεια δεν ήταν μια στενή ιστορία, αλλά μια παγκόσμια συνεργασία. Με τη δημοσίευση του γενετικού υλικού του ιού από τους Κινέζους ερευνητές του Πανεπιστημίου του Φουντάν στη Σαγκάη τον Ιανουάριο του 2020, που επιβεβαιώθηκε ότι ο ιός ήταν συγγενικός του SARS και του MERS και όχι του ιού της γρίπης, τη σκυτάλη πήραν οι συνάδελφοι του Ινστιτούτου Τζένερ εδώ, στη Οξφόρδη, καθώς και ερευνητές στη Moderna (ΗΠΑ) και στην BioNTech (Γερμανία). Ταυτόχρονα, επιδημιολόγοι του John Hopkins και του Fred Hutchinson (ΗΠΑ) αλλά και των Imperial και UCL (Ηνωμένο Βασίλειο) και των κρατικών υπηρεσιών ανίχνευσης μολυσματικών ασθενειών της Κίνας και Γερμανίας αντάλλασσαν πληροφορίες και στοιχεία για τα στελέχη του ιού στον πληθυσμό σε πραγματικό χρόνο.\nΌσον αφορά τους αρνητές των εμβολίων, είναι ενδιαφέρον να γνωρίζει κανείς τι αρνούνται αυτοί οι άνθρωποι. Ότι τα εμβόλια αποδίδουν; Ή ότι είναι ασφαλή; Στο αν τα εμβόλια αποδίδουν ας δώσουμε τα στοιχεία του ΠΟΥ, τα οποία λένε ότι οι εμβολιασμοί γλιτώνουν από τον θάνατο δύο με τρία εκατομμύρια ανθρώπους κάθε χρόνο. Και ας δώσουμε ένα παράδειγμα, αυτό της ευλογιάς. Ο ιός της ευλογιάς αποδεκάτιζε τους ανθρώπινους πληθυσμούς για τρεις χιλιάδες χρόνια. Μόνο τον 20ό αιώνα η ευλογιά σκότωσε 30.0000.000. Εξαφανίστηκε από τον πλανήτη οριστικά το 1980, μετά από πολλές δεκαετίες εμβολιαστικής καμπάνιας του ΠΟΥ.\nΠρέπει, επίσης, να σκεφτεί κανείς όλες τις παιδικές ασθένειες από τις οποίες έχουν προστατευτεί πολλές εκατοντάδες γενιές παιδιών (και πιθανότατα και οι ίδιοι αρνητές) σε όλο τον πλανήτη. Βέβαια, μπορεί να μας πουν ότι δεν έχουν περάσει καμία από αυτές τις ασθένειες και ας μην έχουν εμβολιαστεί. Αυτό συμβαίνει γιατί όλοι οι άλλοι γύρω τους έχουν εμβολιαστεί, άρα τους προστατεύουν, κόβοντας όλες τις γραμμές μετάδοσης. «Άρα, γιατί να εμβολιαστώ;» θα πουν. Αφού θα εμβολιαστούν οι άλλοι. Όπως σας είπα, δεν ξέρουμε πόσο θα προστατεύει το εμβόλιο από τη μετάδοση. Αυτό είναι το πνεύμα του free rider ή, επί το ελληνικότερον, του «τζαμπατζή» των εμβολίων. Όμως, μπορεί κάποιος να είναι ασυμπτωματικός και αν δεν προσέξει να κολλήσει κάποιον που αργότερα θα πεθάνει ‒ το να είσαι free rider ισοδυναμεί με το να είσαι δυνάμει δολοφόνος.\nΌσο για την ασφάλεια, όλα τα εμβόλια θα έχουν υψηλότατα επίπεδα ασφάλειας, αφού θα έχουν εγκριθεί από τις ρυθμιστικές αρχές, και τα δεδομένα όλων των κλινικών δοκιμών θα δημοσιευτούν σύντομα σε επιστημονικά περιοδικά, προσβάσιμα σε όλους. Δεδομένα για τα προφίλ ασφάλειας της φάσης ΙΙ έχουν δημοσιευτεί ήδη.\n— Πιστεύετε ότι ο εμβολιασμός πρέπει να γίνει υποχρεωτικός ή όχι; Γιατί ήδη ανακοινώνονται μέτρα, όπως το ότι θα μπορείς να ταξιδεύεις μόνο αν έχεις κάνει το εμβόλιο.\nΠιστεύω ότι αν εξηγήσουμε ειλικρινά και με απλό τρόπο τι μπορεί να κερδίσει όλος ο πλανήτης με τους μαζικούς εμβολιασμούς (την εξαφάνιση του ιού προφανώς), θα πετύχουμε πολύ υψηλά ποσοστά εθελοντικού εμβολιασμού, ο οποίος μπορεί να ενισχυθεί παραπάνω, ακριβώς επειδή πιθανότατα θα υπάρχουν περιορισμοί του τύπου που αναφέρετε.\n— Κατά γνώμη σας, ποιο είναι το θετικό και ποιο το αρνητικό αποτύπωμα του κορωνοϊού;\nΤο αρνητικό του κορωνοϊού είναι ότι αυτό που έγινε οφείλεται στην καταστροφή του περιβάλλοντος. Όσο επεκτείνονται οι αστικοί ιστοί ή καταστρέφονται οικοσυστήματα που βρίσκονται σε ισορροπία εδώ και εκατοντάδες χρόνια, για να δώσουν τη θέση τους σε μονοκαλλιέργειες, οι ανθρώπινοι πληθυσμοί εκτίθενται σε καινούργιες δεξαμενές παθογόνων. Έτσι, ζώα χάνουν τον φυσικό τους χώρο ή έρχονται σε επαφή με άλλα ζώα που μπορούν να λειτουργήσουν ως «ενδιάμεσα ρεζερβουάρ», τα οποία βοηθούν στη διασπορά μικροβίων που μπορούν να περάσουν στον άνθρωπο. Για τους κορωνοϊούς των νυχτερίδων αυτό ήταν γνωστό από το 2015.\nΕπίσης, μην ξεχνάμε ότι ο ιός είναι «ταξικός», επιτείνοντας τις ανισότητες ακόμα και στον ίδιο τον θάνατο, οπότε οι πολιτικές κάλυψης αυτών των ανισοτήτων μέσα από κρατικές παρεμβάσεις έχουν μεγάλη σημασία. Κοιτώντας τις στατιστικές στη Βρετανία, βλέπουμε ότι τα υψηλότερα ποσοστά θετικών κρουσμάτων αλλά και θανάτων βρίσκονται στις πιο φτωχές πόλεις της βόρειας Αγγλίας και σε μειονότητες που ζουν σε περιοχές με τη μεγαλύτερη ανέχεια, που είναι δύσκολο να απομονωθούν σωστά ή και καθόλου.\nΤο θετικό είναι τα εργαλεία (εμβόλια, επιδημιολογικά μοντέλα, εφαρμογές ανίχνευσης κινητής τηλεφωνίας, κλινικές θεραπευτικές λύσεις) που αναπτύχθηκαν τόσο γρήγορα για την αντιμετώπιση της πανδημίας. Η ελπίδα είναι ότι αυτό θα μείνει ώστε να είμαστε έτοιμοι για την επόμενη μολυσματική ασθένεια «Χ» που θα πλήξει την ανθρωπότητα. Ή, όπως γράφει ο Lou Reed στο «Magic and Loss»: «... But this guessing game has its own rules / the good don't always win./And might makes right?/ The Sword of Damocles is hanging above your head».\nΔιεθνή / Θρησκευτικό υπόβαθρο στους αρνητές της πανδημίας; Ποιοι πιστεύουν πως «δεν υπάρχει κορωνοϊός»\nΔιεθνή / SOS από Interpol: Το οργανωμένο έγκλημα μπορεί να βάλει στο στόχαστρο τα εμβόλια για τον κορωνοϊό\nΔιεθνή / Η Βρετανία έδωσε έγκριση στο εμβόλιο των Pfizer/ BioNTech για τον κορωνοϊό- Διαθέσιμο την επόμενη εβδομάδα\nΔιεθνή / FT: «Aπίθανο» να ξεκινήσει ο εμβολιασμός στην ΕΕ πριν τον Ιανουάριο\nΔιεθνή / Ευρωπαϊκός Οργανισμός Φαρμάκων: Μέχρι 29 Δεκεμβρίου οι αποφάσεις για το εμβόλιο της Pfizer\nΠολιτική / Γεραπετρίτης: Εντός Δεκεμβρίου το εμβόλιο στην Ελλάδα - Όσοι το κάνουν θα παίρνουν βεβαίωση\nΤech & Science / Οι προκλήσεις αποθήκευσης και μεταφοράς όλων των εμβολίων κατά του κορωνοϊού\nΔιεθνή / Κορωνοϊός: Παγκόσμια κλινική δοκιμή τριών φαρμάκων - «Ίσως σώσουν ζωές» μέχρι το εμβόλιο\nΔιεθνή / Moderna: Σήμερα η αίτηση για την έγκριση του εμβολίου στις ΗΠΑ - 94,1% αποτελεσματικότητα\nΣτήλες / Κοινωνία και δημοκρατία δεν είναι άτρωτες. Ανθεκτικές πρέπει να είναι.


Η Δευτέρες είναι περίεργες μέρες, είτε ξυπνάς χαρούμενος και ξεκούραστος στην ώρα σου… είτε δεν ξυπνάς στην ώρα σου και …ξυπνάς πολύ μετά νιώθοντας πολύ κουρασμένος. Όπως και να έχει ο οργανισμός σου θέλει ξεκούραση και στο φωνάζει να το καταλάβεις.\nΑπό την άλλη όμως για μια ακόμα φορά ξέφυγες στο ποτό και τη Δευτέρα το πρωί δεν μπορείς να συνέλθεις. Το ότι θα συνέλθεις είναι βέβαιο απλά θα πάρει λίγο χρόνο και ταλαιπωρία”,” ενώ κανένα γιατροσόφι δεν θα σε στρώσει. Βασικό όμως είναι να διδαχθείς από τα λάθη σου και να μην ξαναγίνεις χάλια.\nο ψωμί είναι απαραίτητο στη διατροφή, είτε κάνουμε δίαιτα για απώλεια βάρους είτε όχι. Δεν παχαίνει αν ακολουθείτε ισορροπημένη διατροφή. Aυτό, βέβαια, δεν σημαίνει ότι μπορείτε να τρώτε όσο ψωμί θέλετε, αλλά ότι δεν πρέπει να το παραλείπετε από τη διατροφή σας. Aκόμη, ο τρόπος που τρώμε το ψωμί ευθύνεται πολλές φορές για τις επιπλέον θερμίδες που λαμβάνουμε, καθώς συχνά γίνεται το μέσο για να καταναλώσουμε μεγάλες ποσότητες βουτύρου και λαδιού ή το συνδυάζουμε με ζυμαρικά κτλ. Aν, πάντως, δεν έχετε πρόβλημα παχυσαρκίας ή υγείας, μπορείτε να καταναλώνετε άφοβα 3-4 φέτες ψωμιού την ημέρα.\nΟι επεξεργασμένοι υδατάνθρακες αποτελούνται από μικρά μορίων τα οποία περνούν γρήγορα από την πέψη και μετατρέπονται σε γλυκόζη, ένα σάκχαρο που παράγεται από το ήπαρ και είναι το “καύσιμο” του εγκεφάλου. Η κατανάλωση τέτοιων υδατανθράκων προκαλεί όχι μόνο ραγδαία αύξηση των επιπέδων σακχάρου, αλλά και ραγδαία πτώση τους αργότερα. Αυτή η πτώση θα κάνει μοιραία τον εγκέφαλο να αναζητήσει εκ νέου γλυκόζη για να λειτουργήσει κανονικά. Οι ορμόνες της πείνας στη συνέχεια απελευθερώνονται στο σύστημα και σας κάνουν να θέλετε να φάτε όσο το δυνατόν συντομότερα..


Gavros.gr - «Η ΔΙΩΞΗ ΓΙΑ ΕΓΚΛΗΜΑΤΙΚΗ ΟΡΓΑΝΩΣΗ ΕΙΝΑΙ … ΕΥΚΟΛΗ ΛΥΣΗ» !!!\nΠαρασκευή, 29 Δεκεμβρίου 2017 - 17:46\nΕΞΩΦΡΕΝΙΚΗ ΚΑΙ ΔΙΑΦΩΤΙΣΤΙΚΟΤΑΤΗ ΔΗΛΩΣΗ – «ΟΜΟΛΟΓΙΑ» ΤΟΥ ΤΟΣΚΑ :\nΟ υπουργός … «Προστασίας του Πολίτη» απέδειξε πόσο … «εύκολη» είναι η πολιτική παρέμβαση στη Δικαιοσύνη\nΜε αφορμή τον θόρυβο πού ξέσπασε σχετικά με τις ενέργειες της ομάδας αναρχικών «Ρουβίκωνας», ο υπουργός «Προστασίας του Πολίτη» Τόσκας έδωσε συνέντευξη σε ραδιοφωνικό σταθμό. Απαντώντας μεταξύ άλλων και στο ερώτημα γιατί δεν έχει σχηματιστεί εισαγγελική παραγγελία για να διωχθεί ως εγκληματική οργάνωση, απάντησε επί λέξει :\n«Αυτή θα ήταν η ΕΥΚΟΛΗ ΛΥΣΗ, αλλά θα εξαντλήσουμε όλα τα νομικά μέσα» !!!\nΗ απάντηση του Τόσκα, είναι ΑΠΙΣΤΕΥΤΑ ΩΜΗ και απόλυτα ΧΑΡΑΚΤΗΡΙΣΤΙΚΗ του τρόπου με τον οποίο «ΧΡΗΣΙΜΟΠΟΙΕΙΤΑΙ» ( όποτε και όπου μπορεί ) η Δικαιοσύνη από την σημερινή συγκυβέρνηση. Είναι επίσης και ΠΟΛΛΑΠΛΗΣ σημασίας, πού προκαλεί αρκετές σκέψεις και δημιουργεί διάφορους συλλογισμούς.\nΚατ’ αρχήν, οι σχετικές αποφάσεις, γιά το πότε μπορεί ποινικά να αποδοθεί ο χαρακτηρισμός της «σύστασης εγκληματικής οργάνωσης», λαμβάνονται από εν ενεργεία ΔΙΚΑΣΤΙΚΟΥΣ και μόνον. Ο Τόσκας μπορεί να είναι υπουργός, αλλά ΔΕΝ ΕΙΝΑΙ δικαστικός, ούτε και πρόκειται ποτέ να γίνει. Πού σημαίνει όχι μόνο πως δεν έχει κανένα δικαίωμα να υπεισέρχεται σε θέματα κατηγορητηρίου, αλλά και δεν μπορεί να «ΚΑΘΟΔΗΓΕΙ» ή να προσπαθεί να καθοδηγήσει τους λειτουργούς της Δικαιοσύνης, στην σύνταξη των κατηγορητηρίων και τον χαρακτηρισμό των ποινικών αδικημάτων, κατά την προσωπική του βούληση και επιθυμία.\nΌταν δεν είσαι δικαστής, αλλά ομιλείς ΣΑΝ δικαστής, «αναλαμβάνοντας» έτσι και την ΕΥΘΥΝΗ γιά συγκεκριμένα καθήκοντα των δικαστικών λειτουργών, υποπίπτεις σε ΒΑΡΥΤΑΤΟ ΠΟΙΝΙΚΟ ΑΔΙΚΗΜΑ, πού λέγεται παράβαση καθήκοντος, ή ΥΠΕΡΒΑΣΗ ΕΞΟΥΣΙΑΣ.\nΤο συμπέρασμα πού βγαίνει από την ΑΥΘΟΡΜΗΤΗ - άρα και ΕΙΛΙΚΡΙΝΗ – δήλωση του Τόσκα, ότι « ( γιά μας … ) θα ήταν μία εύκολη λύση» το να χαρακτηριστεί μία κατηγορία ως σύσταση εγκληματικής οργάνωσης, είναι ότι ΑΥΤΗ Η ΕΥΚΟΛΗ ΛΥΣΗ, έχει ακολουθηθεί και στο παρελθόν, σε ΑΛΛΕΣ ΠΕΡΙΠΤΩΣΕΙΣ.\nΕχουμε λοιπόν μία ΟΜΟΛΟΓΙΑ ενός ΥΠΟΥΡΓΟΥ γιά ΑΠ’ ΕΥΘΕΙΑΣ, ΩΜΗ και ΑΠΡΟΣΧΗΜΑΤΙΣΤΗ παρέμβαση της κυβέρνησης στην ΔΙΚΑΙΟΣΥΝΗ, κάτι πού προ ημερών μάλιστα ΚΑΤΑΓΓΕΛΘΗΚΕ ΕΥΘΕΩΣ και ΔΗΜΟΣΙΩΣ από τον ίδιο τον Πρόεδρο τους Συμβουλίου της Επικρατείας, όπως και από τον πρόεδρο του Συλλόγου Δικαστών και Εισαγγελέων και άλλους φορείς της Δικαιοσύνης.\nΟ ΑΛΛΟΠΡΟΣΑΛΛΟΣ ΠΟΛΤΟΣ\nΠρόχειρα, η «εύκολη λύση» κατά τον Τόσκα, έχει εφαρμοστεί ( απ’ ό,τι θυμάμαι ) στην περίπτωση με επίκεντρο την προηγούμενη διοίκηση της ΕΠΟ, όπου ΟΝΤΩΣ ακολουθήθηκαν «ΕΥΚΟΛΑ» οι πιο πρόχειρες και ΜΗ ΠΕΙΣΤΙΚΕΣ πρακτικές και διαδικασίες. Συνδυάστηκαν διάφορα ΣΥΝΗΘΕΣΤΑΤΑ και ΑΝΥΠΟΠΤΑ ποδοσφαιρικά γεγονότα, ανόμοια και ασύνδετα μεταξύ τους πράγματα, όπως γιά παράδειγμα οι διαιτησίες σε κάποιους αγώνες, κάποιες εμπαθείς και κακοήθεις μαρτυρικές καταθέσεις ( μεταξύ των οποίων και κάποιες πού αργότερα ανακλήθηκαν, αλλά οι ανακλήσεις τους δε λήφθηκαν υπ’ όψιν ! ), κάποιες καταγγελίες διαφόρων με εμφανέστατο το προσωπικό κίνητρο, το συμφέρον και την καθοδήγηση από άλλους κύκλους, κάποια δημοσιεύματα Μέσων ιδιοκτησίας ανήθικων και κακοποιών ιδιοκτητών και άλλα.\n«Πλίνθοι και κέραμοι ατάκτως ερριμμένοι», πού τελικά μπήκαν στο ανακριτικό μίξερ και έφτιαξαν ένα αλλοπρόσαλλο πολτό ΑΣΤΟΧΩΝ και εν πολλοίς ΑΝΥΠΑΡΚΤΩΝ κατηγοριών. Σε αυτόν ακριβώς τον πολτό, αποδόθηκε το όνομα της «σύστασης εγκληματικής οργάνωσης», έστω και αν μεταξύ των κατηγορουμένων δεν υπήρχε καμία απολύτως σύνδεση ή σχέση, πέραν του ότι όλοι ήσαν άνθρωποι του ποδοσφαίρου.\nΕρχεται λοιπόν τώρα ο υπουργός της Κυβερνήσεως και τι μας λέει ; Ότι αυτός ο χαρακτηρισμός μιας ποινικής δίωξης σαν «εγκληματική οργάνωση», ΔΕΝ ΑΠΟΔΙΔΕΤΑΙ ( μόνον ) από δικαστικά όργανα ( όπως όλοι μας νομίζαμε ) αλλά ΑΠΟ ΤΗΝ ΚΥΒΕΡΝΗΣΗ της οποίας ο ίδιος αποτελεί μέλος και μάλιστα ότι είναι ΓΙ’ ΑΥΤΟΥΣ η … «εύκολη λύση» !\nΒεβαίως, το να χαρακτηρίζεις μέλη εγκληματικής οργάνωσης, να σέρνεις στα δικαστήρια, να ταλαιπωρείς στις δικαστικές αίθουσες, να εξαντλείς οικονομικά, π.χ. ΔΙΑΙΤΗΤΕΣ επειδή στην ερώτηση «γιατί δεν έδειξε κόκκινη κάρτα αλλά μόνο κίτρινη στην τάδε φάση του τάδε αγώνα», δεν μπορεί ΠΟΤΕ και σε καμία περίπτωση να είναι «εύκολο», συνειδησιακά.\nΌμως, γιά τον υπουργό … «Προστασίας του … Πολίτη» Τόσκα, αυτά είναι εύκολα πράγματα.\nΕύκολο δηλαδή, ευκολότατο, το να αποδώσεις σε κάποιους πού ΔΕΝ ΓΟΥΣΤΑΡΕΙΣ κατηγορία «σύστασης εγκληματικής οργάνωσης».\nΤο δύσκολο είναι άλλο. Το να προσπαθείς πάση θυσία ΝΑ ΜΗΝ αποδώσεις την κατηγορία αυτή σε κάποιους πού ΓΟΥΣΤΑΡΕΙΣ, πού ΠΡΟΣΤΑΤΕΥΕΙΣ και ΥΠΟΣΤΗΡΙΖΕΙΣ.\nΚάνω κάπου λάθος, υπουργέ Τόσκα ;\nΤα ερωτηματικά και οι απορίες αιωρούνται\nΠΟΙΑ ΕΙΝΑΙ ΤΑ «ΝΟΜΙΚΑ ΣΦΑΛΜΑΤΑ» ;\nΝα πούμε και την είδηση τώρα. Στις 9 Ιανουαρίου θα συνεδριάσει, σύμφωνα με τις πληροφορίες μου, το Ποινικό Τμήμα του Αρείου Πάγου προκειμένου να αποφασίσει για την τύχη της αναίρεσης του βουλεύματος του Συμβουλίου Εφετών από τον Εισαγγελέα κ. Βουρλιώτη.\nΔεν είναι βεβαίως δυνατόν να συνδέσω μία εισαγγελική απόφαση, έστω και αν αυτή είχε τρόπον τινά «ΠΡΟΑΝΑΓΓΕΛΘΕΙ» από συγκεκριμένη μερίδα των ΜΜΕ, τα οποία … «ΦΗΜΙΖΟΝΤΑΙ» για τις «καλές» και – πιθανότατα – ΑΠΟΔΟΤΙΚΕΣ ( δημοσιογραφικά εννοώ ) σχέσεις τους με την κυβέρνηση συριζανέλ.\nΌπως άλλωστε και δεν μπορώ να κατανοήσω ( ίσως επειδή στερούμαι εξειδικευμένων γνώσεων στα της λειτουργίας της Δικαιοσύνης ) πως είναι δυνατόν να συμβαίνουν τα εξής :\nΟ Εισαγγελέας να καταρρίπτει ένα βούλευμα του Συμβουλίου Εφετών, το οποίο αποτελείται από τρείς Εφέτες, με την «δικαιολογία» των νομικών σφαλμάτων, χωρίς όμως να ξεκαθαρίζει ( βάσει της πληροφόρησης πού δόθηκε προς τα έξω ) ΠΟΙΑ ΑΚΡΙΒΩΣ είναι αυτά τα «νομικά σφάλματα» των Εφετών. Και το γράφω αυτό, διότι στο σκεπτικό του Εισαγγελέα πού έκανε την αναίρεση, δεν περιλαμβάνεται η περιγραφή των «νομικών σφαλμάτων» ( ή λαθών, ή αστοχιών κ.λ.π. ) λόγω των οποίων ασκήθηκε η αναίρεση ! Το μόνο πού διαπίστωσα στο συγκεκριμένο σκεπτικό, ήταν πως επαναλαμβάνεται η περιγραφή των γεγονότων, όπως υπάρχει στο συγκεκριμένο βούλευμα. Πού έγινε το λάθος - αν υπάρχει λάθος, πού βρίσκεται η αστοχία, πού εντοπίζεται το νομικό σφάλμα, όσο και αν προσπάθησα, δεν μπόρεσα να διακρίνω. Ετσι, η εντύπωση πού τελικά αποκόμισα, είναι πως ο Εισαγγελέας ΔΕΝ ΕΝΤΟΠΙΖΕΙ, αλλά απλά ΑΝΑΦΕΡΕΙ νομικά σφάλματα, αφήνοντας το έργο του εντοπισμού τους στην κρίση των … παραπάνω απ’ αυτόν, δηλαδή στους Αρεοπαγίτες συναδέλφους του.\nΌταν ο Λάζαρος διαβεβαίωνε για τα «ερυθρόλευκα αισθήματά του»\nΔηλώσεις του Λάζαρου Χριστοδουλόπουλου διάβασα κάπου, όπου μεταξύ άλλων, ο διεθνής επιθετικός της Αεκ είπε και τα εξής :\n«Υπήρχε ενημέρωση από τον ΠΑΟΚ προς εμένα ότι θα έφευγα δανεικός γιατί δεν με υπολόγιζε ο προπονητής. Την ίδια στιγμή, ήμουν 6-7 μήνες απλήρωτος, παίρνοντας ούτως ή άλλως λίγα χρήματα για τα δεδομένα της δουλειάς. Είχα μια πρόταση από τη Λίβερπουλ με έτοιμα γραμμένα τα συμβόλαια. Ενημέρωσα τον ΠΑΟΚ για την πρόταση και ζήτησαν κάποια χρήματα από την ομάδα. Η αγγλική ομάδα πίστευε ότι μπορούσε να με πάρει λόγω νομικών κατοχυρώσεων, αλλά τα πράγματα δυστυχώς δεν πήγαν όπως ήθελαν. Έτσι, έμεινα στον ΠΑΟΚ. Γεύτηκα για πολύ λίγο το όνειρο του να είσαι μέλος μιας τόσο μεγάλης ομάδας του εξωτερικού. Είχα πάει στην Αγγλία για δύο μέρες. Πέρασα ιατρικές εξετάσεις και είχα υπογράψει το προσύμφωνο, αλλά τελικά γύρισα πίσω.\nΉταν δύσκολη εκείνη η περίοδος για μένα, έως και απελπιστική. Πίστευα βέβαια ότι θα βρισκόταν μια λύση και βρέθηκε. Λίγο καιρό μετά, συνέχισα την καριέρα μου στον Παναθηναϊκό».\nΗ ΑΛΗΘΕΙΑ ΓΙΑ ΤΗΝ ΜΕΤΑΓΡΑΦΗ ΤΟΥ ΣΤΟΝ ΠΟΑ\nΝα δούμε όμως τώρα, μερικά πολύ ενδιαφέροντα πραγματάκια του τότε, σύμφωνα με τα δικά μου δημοσιεύματα της εποχής :\n*** ΗΤΑΝ Ιούνιος του 2008, όταν ο Χριστοδουλόπουλος υπέγραφε το νέο του συμβόλαιο με τον Παναθηναϊκό. Μέχρι αυτή την ημέρα, διαβεβαίωνε ότι τα αισθήματά του ήταν ερυθρόλευκα και πως δεν επρόκειτο να υπογράψει σε άλλη ομάδα πλην του Ολυμπιακού. Οι συνθήκες πού μεσολάβησαν, μέχρι την υπογραφή του, από τότε περιβάλλονται από ένα πέπλο μυστηρίου και αντικρουόμενων πληροφοριών, πού βεβαίως ποτέ δεν επιβεβαιώθηκαν\n*** Λέγεται για παράδειγμα, ότι «κάποιοι εύσωμοι συνοδοί τον είχαν συνοδέψει» ( = μεταφέρει ) στο κότερο του κ. Νίκου Πατέρα, προέδρου του Παναθηναϊκού την πρώτη χρονιά της πολυμετοχικότητας. Και με αυτό τον τρόπο, πιέστηκε ψυχολογικά για να βάλει την υπογραφή του\n*** ΑΥΤΟ το σενάριο όμως, όπως προανέφερα, έμεινε στα επίπεδα του μύθου και των φημών. Η συνέχεια, άλλωστε, έδειξε άλλα πράγματα. Ο Χριστοδουλόπουλος είχε πειστεί να υπογράψει, για ένα και μόνο λόγο. Επειδή τα χρήματα πού του έδινε τότε ο Παναθηναϊκός του Πατέρα, δεν τα έδινε ο Ολυμπιακός του Κόκκαλη\n*** Και μάλιστα, η πιο εντυπωσιακή λεπτομέρεια εκείνης της μεταγραφής, είναι αυτή πού αφορά το πανάκριβο αυτοκίνητο – ένα εντυπωσιακό καταπράσινο Ford Focus RS. Το αυτοκίνητο αυτό, παρέλαβε ο Χριστοδουλόπουλος μερικούς μήνες αργότερα, σαν «προσωπικό δώρο» του κ. Πατέρα για την υπογραφή του τετραετούς του συμβολαίου. Οπως όμως μαθεύτηκε πολύ αργότερα, το προσωπικό δώρο του κ. προέδρου, είχε, πολύ απλά, χρεωθεί και αυτό στην ΠΑΕ, όπως και τόσα άλλα\n*** Πάντως, λίγες μέρες αργότερα ο Ολυμπιακός πήρε μεγαλειώδη ρεβάνς, αποκτώντας τον ασύγκριτο στόπερ Αβραάμ Παπαδόπουλο. Και βεβαίως, οι τωρινές εξελίξεις, τέσσερα χρόνια μετά δικαιώνουν απόλυτα τον Ολυμπιακό και για τα δύο : Και για την απώλεια του Χριστοδουλόπουλου, αλλά και για την απόκτηση του Αβραάμ\n«ΠΟΣΟ ΑΡΙΣΤΕΡΟ ΚΑΙ ΗΘΙΚΟ…»\nΜου γράφει : «Καλημέρα κ. Μανώλη. Ένα ρητορικό ερώτημα για την αριστερή κυβέρνηση. Πόσο ηθικό και αριστερό είναι για μια κυβέρνηση που ευαγγελίζεται ότι φορολογεί τους πλουσίους και τους επιχειρηματίες για να κάνει κοινωνική πολιτική, να δέχεται ότι ένα ΑΦΜ που το διαχειρίζονταν καπιταλιστές επιχειρηματίες μεταξύ των οποίων και ο νιάου, έριξε κανόνι στο κράτος εκατοντάδες εκατομμύρια, τώρα με τον νιάου στο τιμόνι να παίρνει 20 εκατ. ευρώ για το γήπεδο που θα το διαχειρίζεται αυτός ;» ( Dimitris Paschalidis )\n* Λοιπόν, αγαπητέ φίλε τα απορρίπτω και τα δύο. Και το «αριστερό» και το «ηθικό». Τίποτα απ’ τα δύο δεν ισχύει γι’ αυτή την ΣΥΓΚΥΒΕΡΝΗΣΗ. Ακριβώς τα αντίθετα, θα έλεγα.\nΓΙΑ ΤΑ ΕΛΛΑΔΙΤΙΚΑ ΜΜΕ\nΜού γράφει ο φίλος Periklis Kairis : «Υπάρχει ενδιαφέρον από ΑΠΟΕΛ για Κουλιμπαλί. Δεν θέλει ο παίκτης. Η κυπριακή ομάδα προσέγγισε τον παίκτη του Παναθηναϊκού αλλά εκείνος δεν ικανοποιείται με την πρότασή της».\nΥΓ. Μάλλον στην τιμή δεν περιλαμβάνονται τα αναπτηράκια».\nΛοιπόν, φίλε Περικλή, διάβασε ένα πολύ ενδιαφέρον επί του θέματος σχόλιο του εκπροσώπου Τύπου του ΑΠΟΕΛ Νεκτάριου Πετεβίνου σχετικά με το θέμα :\n«Ελλαδικά ΜΜΕ. Από τα λίγα στον κόσμο πού μπορούν μέσα σε μια μέρα να δημιουργήσουν ενδιαφέρον, να μιλούν γιά κατάθεση πρότασης, να σε ενημερώνουν γιά τις απαιτήσεις, τις λεπτομέρειες και μέχρι το βράδυ ότι απορρίφθηκε και ότι ο παίκτης δεν είναι ζεστός. Καλά Χριστούγεννα σε όλους».\nΝομίζω τα είπε όλα ο Κύπριος.


Χρυσές Σφαίρες 2017: Το μουσικό νούμερο του Τζίμι Φάλον, ένα μικρό αριστούργημα | FLIX\nΔιασκευάζοντας το «La La Land», ο Τζίμι Φάλον άνοιξε την 74η τελετή απονομής των Χρυσών Σφαιρών μ' ένα απίθανο νούμερο που έφερε κοντά τη Νικόλ Κίντμαν, την Εϊμι Άνταμς, τους Stormtroopers, την Μπαρμπ του «Stranger Things»... Και τον ίδιο, εξαιρετικά κοντά στον Τζάστιν Τίμπερλεϊκ! Δείτε το εδώ.\nΔιαβάστε και δείτε αναλυτικά όλα όσα συνέβησαν στην 74η Τελετή Απονομής των Χρυσών Σφαιρών εδώ. Βραβεία, βίντεο, εμφανίσεις, ευχαριστήριοι λόγοι.\nΠόσο έξυπνο, πόσο όμορφο, με πόση άνεση οι σταρ στην άλλη πλευρά του Ατλαντικού δέχονται να συμμετάσχουν σε κάτι τέτοιο με κέφι και χιούμορ. Ανοίγοντας τη λαμπερή βραδιά της 74ης Τελετής Απονομής των Χρυσών Σφαιρών, ο οικοδεσπότης Τζίμι Φάλον έζησε για λίγο στη «La La Land»... αλλιώς. Στο δικό του μουσικοχορευτικό νούμερο, εμπνευσμένο από τα ωραιότερα της ταινίας, η Νικόλ Κίντμαν τραγουδά και χορεύει, η Εϊμι Ανταμς υποστηρίζεται από μυστηριώδεις άντρες με πορτοκαλί φόρμες, η Eleven και τ' αγόρια του «Stranger Things» ραπάρουν, η Μπαρμπ, ναι, είναι ζωντανή και χορεύει στην πισίνα, ο Ράιαν Ρέινολντς φλερτάρει με τον Τζίμι Φάλον / Ράιαν Γκόσλινγκ κι ο Τζάστιν Τίμπερλεϊκ τον ανεβάζει, με μια αόρατη σκάλα, ως τ' αστέρια. Ο,τι πιο όμορφο θα δείτε σήμερα. Πατήστε play στο βίντεο παρακάτω.\nΔιαβάστε ακόμη: Χρυσές Σφαίρες 2017: H λαμπερή τελετή με τον τρόπο του Flix\nΠροηγούμενο Χρυσές Σφαίρες 2017: Βλέπουμε ξανά και ξανά τον ευχαριστήριο λόγο της Μέριλ Στριπ Επόμενο Χρυσές Σφαίρες 2017: Αυτό που φιλήθηκαν ο Ράιαν Ρέινολντς και ο Αντριου Γκάρφιλντ


Βρίσκεστε εδώ: Home Υπηρεσίες Ενεργειακές επιθεωρήσεις\nΗ εταιρία μας αναλαμβάνει την διεξαγωγή ενεργειακών επιθεωρήσεων και την έκδοση πιστοποιητικών ενεργειακής απόδοσης (Π.Ε.Α.) κατοικιών.\nΣύμφωνα με τον νόμο 3661/08 όλα τα κτήρια με επιφάνεια άνω των 50m², εφόσον μισθώνονται ή πωλούνται, οφείλουν να αποκτήσουν ενεργειακή ταυτότητα. Η ενεργειακή απόδοση του κτηρίου ορίζεται ως η ποσότητα της ενέργειας που καταναλώνεται ή εκτιμάται ότι καταναλώνεται για να ικανοποιηθούν οι ανάγκες του κτηρίου σε θέρμανση, ψύξη, αερισμό και παραγωγή ζεστού νερού χρήσης. Το ενεργειακό πιστοποιητικό για χρήση σε κτήριο, οικία, επαγγελματικός χώρος έχει ισχύ δέκα (10) έτη.\nΕνδιαφέρον είναι να τονίσουμε ότι τα κτήρια στην Ελλάδα αποτελούν έναν από τους μεγαλύτερους καταναλωτές ενέργειας με ποσοστό 36% της συνολικής ενεργειακής κατανάλωσης. Ιδιαίτερα στις μέρες μας η εκτίμηση της κατανάλωσης ενέργειας του κτιρίου συνολικά και αναλυτικά για κάθε εγκατάσταση κρίνεται πλέον αναγκαία.\nΟ καθορισμός των επεμβάσεων για εξοικονόμηση ενέργειας, αναβάθμιση των εγκαταστάσεων, και τη μείωση του κόστους λειτουργίας μπορούν να κάνουν μια κατοικία ιδιαίτερα ελκυστική για χρήση, ενοικίαση ή και για πώληση.


"Αγάπη" Άρθρο του Σεβ. Μητροπολίτη (Γ.Ο.Χ.)Αττικής και Βοιωτίας κ. Χρυσοστόμου - Εξάψαλμος\n“Αγάπη” Άρθρο του Σεβ. Μητροπολίτη (Γ.Ο.Χ.)Αττικής και Βοιωτίας κ. Χρυσοστόμου\nΤην ώρα που ο Σωτήρας μας, από αγάπη προς εμάς, συκοφαντείται, ραπίζεται και σταυρώνεται παραμένοντας σιωπηλός, εμείς που αρεσκόμαστε στους τύπους της εκκλησιαστικής ζωής, πολλές φορές δεν ανεχόμαστε ούτε το αθέλητο σπρώξιμο από κάποιον συνάνθρωπό μας. Πόσο μακριά είμαστε από το παράδειγμα του Γλυκύτατου Διδασκάλου μας…\nPrevious PostΗ ακολουθία του Νιπτήρος στον Άγιο Ιωάννη τον Κυνηγό με χοροστασία του Σεβ. Βρεσθένης κ.Θεοκλήτου\nNext PostΠολλοί πιστοί προσήλθαν στο Μυστήριο του Ευχελαίου στην Εκκλησία της Αλβανίας ως φάρμακο κατά των ασθενειών και του κορωνοϊού


Οι 50 κορυφαίοι του ΝΒΑ μπαίνουν στη σειρά: 10-1 - oi 50 koryfaioi tou nva bainoun sti seira: 10-1\nΟι 50 κορυφαίοι του ΝΒΑ μπαίνουν στη σειρά: 10-1\n20:57 24/6/2019 - Πηγή: Contra\nΧωρούν σε μία 10άδα οι καλύτεροι του ΝΒΑ για τη σεζόν που τέλειωσε προ λίγων ημερών, βρίσκοντας τους Ράπτορς πρωταθλητές; Πιθανόν όχι, μα πρέπει. Από την αρχή της διαδικασίας, απ' όταν δηλαδή ξεχωρίσαμε την 50άδα και κατατάξαμε στη σειρά τους παίκτες που διαλέξαμε, προσδιορίσαμε τα κριτήρια αξιολόγησης. Τη λειτουργία και την πορεία της ομάδας, στην οποία ανήκε ο κάθε υποψήφιος, την ατομική βελτίωσή του από την προηγούμενη χρονιά, την επιδραστικότητα που είχε στο όλο σύνολο, όπως επίσης την προοπτική και το προσωπικό γούστο.\nΕπί της ουσίας, ένα ήταν το ερώτημα που θέσαμε στους εαυτούς μας: ποιον θα ήθελες στην ομάδα σου με βάση τα πεπραγμένα του από τον Οκτώβριο που άρχισε η ρέγκιουλαρ σίζον ως το φινάλε των Τελικών του πρωταθλήματος.\nΑνά μία ημέρα και 10 περιπτώσεις. Την Πέμπτη από το 50 ως το 41, την Παρασκευή από το 40 ως το 31, το Σάββατο από το 30 ως το 21 και την Κυριακή από το 20 ως το 11 για να καταλήξουμε στο Top10 της ελίτ.\nΕσύ ποιον θα επέλεγες;\n10, Ντέιμιαν Λίλαρντ - Πόρτλαντ Τρέιλ Μπλέιζερς: Ήταν, είναι και για όσο μείνει (με συμβόλαιο ως το καλοκαίρι του 2021) θα είναι τα πάντα για το σύνολο του Τέρι Στοτς. Στο Πόρτλαντ είχαν καιρό να ζήσουν κάτι τόσο μεγάλο όσο ήταν η συμμετοχή στους τελικούς της Δυτικής Περιφέρειας και παρά το 4-0 από τους Γουόριορς αναγνωρίζουν πως οφείλουν τα πάντα στον ηγέτη τους, τον... Κλάιντ Ντρέξλερ των ημερών μας. Έχοντας μάθει από το περυσινό πάθημα, πήγε πολύ πιο σοφός και ώριμος στην postseason, έχοντας δουλέψει το μυαλό του, έδρασε μαεστρικά στα 16 παιχνίδια και με σχεδόν 51% στο true shooting έδρασε για χάρη του συνόλου.\n9, Λεμπρόν Τζέιμς - Λος Άντζελες Λέικερς: Η στρατηγική απόφαση του Λεμπρόν Τζέιμς ν' αφήσει τους Καβαλίερς για τους Λέικερς στερήθηκε, εκ του αποτελέσματος, αγωνιστικής δικαίωσης. Οι 55 'παρελάσεις' που έδωσε με την κάμπριο άμαξά του ο 'Βασιλιάς' ήταν οι λιγότερες της θητείας του στο θρόνο και η μη εξασφάλιση της συμμετοχής στα playoffs λεκκές για την υστεροφημία του. Επί της ουσίας ήταν ένας γυμνός αυτοκράτορας με αόρατα ρούχα, κόντρα σε ό,τι πρέσβευαν οι 27.4 πόντους με 8.5 ριμπάουντ και 8.3 ασίστ ανά 35.2 λεπτά - τα λιγότερα της καριέρας του. Ο τραυματισμός στη βουβωνική χώρα ανέτρεψε κάθε επιδίωξή του, την ώρα που οι χειρισμοί του front office των 'λιμνάνθρωπων' τον εξέθεσαν ανεπανόρθωτα. Η δεύτερη ευκαιρία, παρέα με τον Άντονι Ντέιβις, είναι πιθανόν η τελευταία. Διότι ο χρόνος δεν είναι σύμμαχος πια για έναν παίκτη που έχει σταματήσει να παίζει άμυνα (2.6 Defensive wins share).\n8, Πολ Τζορτζ - Οκλαχόμα Σίτι Θάντερ: Στην πιο μεστή φάση της καριέρας του, επιχείρησε και κατάφερε να φύγει από τη σφαίρα επιρροής του Γουέστμπρουκ, να μην εξαρτάται από το παιχνίδι του, καθώς έλαβε όλη τη σεζόν μόλις 179 τελικές πάσες και να δημιουργεί για τον εαυτό του ωφέλιμες καταστάσεις. Οι 28 πόντοι ανά 36.9 λεπτά σε συνθήκες κανονικής περιόδου ήταν η κορυφαία επίδοση της 9χρονης παρουσίας του στο ΝΒΑ, όπως επίσης τα 8.2 ριμπάουντ και 4.1 ασίστ - το 52.9% στο eGF% η δεύτερη. Ακόμη πιο παραγωγικός στα playoffs, αλλά μόνο σε 5 παιχνίδια. Μήπως θα έπρεπε αυτός να κρατάει τα γκέμια των Θάντερ;\n7, Ζοέλ Εμπίντ - Φιλαντέλφια 76ers: Για δεύτερη διαδοχική σεζόν αγωνίστηκε περισσότερα από 70 παιχνίδια, απόδειξη του ότι το σκαρί του αντέχει πιέσεις ή δονήσεις και δεν λυγίζει. Πήρε περισσότερο χρόνο συμμετοχής από το σταφ και 'εκτοξεύτηκε' στους 27.2 πόντους της κανονικής περιόδου (με 13.6 ριμπάουντ). Ενόσω μάλιστα βρισκόταν στο παρκέ η ομάδα του κέρδιζε με οκτώ (111.3 έναντι 103.3) και σχεδόν 20 πόντους (112.2 έναντι 91.4) σε κανονική περίοδο και playoffs αντίστοιχα - επίδοση που ήταν η ανώτερη των άλλων fantastic four του Μπρετ Μπράουν. Έχει, βέβαια, να ξορκίσει πλέον το φάντασμα του καλαθιού του Λέοναρντ στο Game7 των ημιτελικών της Ανατολής.\n6, Νίκολα Γιόκιτς - Ντένβερ Νάγκετς: Ο 24χρονος Σέρβος σέντερ είναι η εκδίκηση όλων εκείνων που τα περιττά κιλά τούς αποκλείουν από το υψηλότερο επίπεδο. 'Τζόκερ' κανονικός, απ' αυτούς που θέλεις να τραβήξεις όταν παίζεις χαρτιά, κολλάει παντού και προσφέρει διεξόδους διαφυγής σε απαιτητικές καταστάσεις. Λειτουργεί ως κοντός με την μπάλα στα χέρια (7.3 ασίστ στην κανονική περίοδο και 8.4 στα playoffs με 37.0 στο AST%), ο μόνος ψηλός όλων των εποχών με διψήφιο αριθμό πόντων-ριμπάουντ και τόσες τελικές πάσες, προσφέρει επίσης την απαιτούμενη ασφάλεια στα μετόπισθεν, αφού δεν είναι όσο αργός φαίνεται, αντέχοντας να παίζει ακόμη και 65 λεπτά! Οι Νάγκετς είχαν το δεύτερο καλύτερο ρεκόρ στη Δύση κι έφτασαν μία νίκη από τους Τελικούς της Περιφέρειας χάρη στα όσα εξωπραγματικά έκανε το βασικό 5άρι τους.\n5, Τζέιμς Χάρντεν - Χιούστον Ρόκετς: Στη λίγκα θα βρεις πιο επιδραστικό παίκτη από τον MVP του 2018. Μάλιστα από το 36.1% στο USG% έφτασε στο 39.5% (στην κανονική περίοδο), όντας αναγκασμένος να κρατά περισσότερο την μπάλα λόγω της απώλειας του τραυματία Κρις Πολ. Με τον οποίο χωρίζουν τα τσανάκια τους. Θα τον θεωρείς ατομιστή, πιθανόν εγωιστή και ενδεχομένως παρανοϊκό. Θα σου πω ότι οι ασίστ του έπεσαν από τις 8.8 στις 7.5, άρα θεωρητικά έχεις δίκιο. Όταν όμως μπορεί να σουτάρει με 61.6% στο true shooting (στην κανονική περίοδο) και να κουβαλά έναν ολόκληρο οργανισμό όσο αγκομαχούσε στην ανηφόρα, το δικαιούται. Το συναπάντημα με τους Γουόριορς στα ημιτελικά της Δύσης τού στέρησε την ευκαιρία να ψάξει για το πρώτο δαχτυλίδι του και όλο αυτό του στερεί μια καλύτερη θέση στην κατάταξη.\n4, Στέφεν Κάρι - Γκόλντεν Στέιτ Γουόριορς: Τη σεζόν 2015-16 εμφάνισε την πιο παραγωγική σεζόν του εαυτού του. Όσο όμως φεύγουν τα χρόνια τόσο παίζει διαφορετικά, πολύ πιο έξυπνα και ωφέλιμα για το σύνολο που υπηρετεί. Έμαθε από μικρός. Είναι δεδομένο πως χωρίς αυτόν η ομάδα του Στιβ Κερ θα ήταν εντελώς διαφορετικά δομημένη, λιγότερο απειλητική και ενδεχομένως προβλέψιμη και πιο αντιμετωπίσιμη. Απ' όταν τραυματίστηκε ο Κέβιν Ντουράντ, στα μέσα της σειράς με τους Ρόκετς, και έσπασε ένας σημαντικός κρίκος της αλυσίδας, δεν δυσκολεύτηκε να τεντωθεί, να γίνει αυτός ο συνδετικός κρίκος και αυξάνοντας την παραγωγικότητα του στα playoffs να κάνει ό,τι ήταν δυνατόν για να κατακτήσουν άλλο ένα δαχτυλίδι οι Γουόριορς - δεν συνέβη. Το δικό του 62% στο true shooting στα 22 παιχνίδια της post season δεν αρκούσε, όπως αποδείχθηκε. Ούτε η προσπάθεια να παίξει άμυνα που είναι πλέον το αδύναμο στοιχείο του.\n3, Γιάννης Αντετοκούνμπο - Μιλγουόκι Μπακς: Άλλος από τον 'Greek Freak' δεν θα 'ταν σώφρον να ψηφιστεί MVP της κανονικής περιόδου. Δεν ήταν μονάχα ο κορυφαίος παίκτης της ομάδας με το καλύτερο ρεκόρ της κανονικής περιόδου, της μοναδικής που είχε τουλάχιστον 60 νίκες απ' Ανατολή σε Δύση. Ο ίδιος δούλευε για τον οργανισμό και ο οργανισμός για τον ίδιο. Ήταν η πρώτη σεζόν που είχε +27 πόντους, +12 ριμπάουντ και +5.5 ασίστ χωρίς να υπερβάλει σεχρόνο συμμετοχής (32.8 λεπτά). Έκρινε δε το 32.3% των επιθέσεων ενόσω ήταν στο παρκέ, εμφανίζοντας 14.4 στο Win shares. Τότε γιατί στο Νο3; Διότι τα 'ελάφια' δεν έφτασαν ως τους Τελικούς και ο ίδιος δεν κατόρθωσε ν' αποτρέψει τις 4 σερί ήττες από τους πιο διαβασμένους Ράπτορς στα τελικά της Περιφέρειας. Εξουδετερώθηκε ως ένα βαθμό, έχανε πολλές βολές και δεν μοίραζε τόσο σωστά την μπάλα. Του χρόνου, να 'σαι σίγουρος, θα είναι πιο έτοιμος!\n2, Κέβιν Ντουράντ - Γκόλντεν Στέιτ Γουόριορς: Θα πεις πως δεν ολοκλήρωσε τη σεζόν. Θα πεις ότι στην κανονική περίοδο είχε 0.4 πόντους λιγότερους σε περισσότερο χρόνο συμμετοχής από πέρυσι. Θα πεις πως ξενερωμένος από τα όσα συνέβησαν με τον Ντρέιμοντ Γκριν, σκεφτόταν τη free agency και αφέθηκε. Θα σου πω ότι αν δεν ήταν ο 'KD' οι Γουόριορς τόσο μακριά δεν έφταναν στα playoffs. Τους Κλίπερς θα τους απέκλειαν με το ζόρι (κι αν), όχι όμως τους Ρόκετς που έπαιζαν πολύ καλά εκείνη την περίοδο. Θα σου πω ότι στα playoffs δεν είχε καταγράψει ποτέ ξανά περισσότερους από 31 πόντους ανά παιχνίδι με 66% true shooting και 32.9% στο usage. Θα σου πω ότι σε 7/11 ματς είχε τουλάχιστον 33 πόντους. Θα σου πω ότι ενόσω έπαιζε η ομάδα του σκόραρε 118.3 πόντους και δεχόταν 108.6, ένα +9.7 που δεν είχε άλλος εκ των βασικών. Θα σου πω ότι γύρισε με δική του πρωτοβουλία (και τη σύμφωνη γνώμη του οργανισμού), χωρίς να σκεφτεί το μέλλον του, και χτύπησε σοβαρά στον αχίλλειο, ρισκάροντας να μην γυρίσει ποτέ ο ίδιος. Θα σου πω ότι ήταν ο Κέβιν Ντουράντ.\n1, Καουάι Λέοναρντ - Τορόντο Ράπτορς: Είναι η προσωποποίηση της επίδρασης ενός παίκτη σ' έναν οργανισμό που το μόνο που είχε μάθει ήταν να χάνει και ν' αποκλείεται διαδοχικά στα playoffs. Πόσο τυχαίο είναι το γεγονός πως στη δεύτερη συμμετοχή του σε τελικούς κατέκτησε ένα δεύτερο προσωπικό βραβείο πολυτιμότερου παίκτη; Μην απαντήσεις. Η ομάδα από τον... Κάναντα μετατράπηκε από μια ακίνδυνη σαύρα, ένα σαμιαμίδι του μπάσκετ, σ' έναν ολοζώντανο τυραννόσαυρο που κατασπάραξε τα θύματά του για να φτάσει στην κορυφή. Ανεπηρέαστος από τον τραυματισμό του, διαχειρίστηκε το σώμα του ως όφειλε στην κανονική περίοδο, παίζοντας στα 60 από τα 82 παιχνίδια, και εμφάνισε μια εκδοχή κατ' εικόνα και καθ' ομοίωση του ηγέτη που είχαν κατά νου πως θα πάρουν οι Ουτζίρι - Γουέμπστερ - Νερς όταν αποφάσιζαν να 'θυσιάσουν' τον ΝτεΡόζαν και ενδεχομένως να 'υποθηκεύσουν' ως ένα βαθμό το μέλλον τους - αν τον χάσουν. Οι 26.6 πόντοι (καλύτερη προσωπική επίδοση σε κανονική περίοδο) με 7.3 ριμπάουντ και 3.3 ασίστ μετατράπηκαν σε 30.5 με 9.1 και 3.9 στα 24 ματς της postseason, τη στιγμή που το usage πήγε στο 32%. Αφήστε που πέτυχε το πιο συγκλονιστικό σουτ της σεζόν. Μπροστά στην πρόκληση ενός δαχτυλιδιού, έπαιξε τραυματίας. Μορφασμούς δεν επέτρεψε να σκαλίσουν το ψυχρό πρόσωπό του, αφέθηκε μονάχα στο parade των πρωταθλητών! A Ha, ha, ha...\nνβα, νβα, σειρα, καλοκαιρι, συμμετοχή, front, office, mvp, greek, win, free, αλλαγη ωρας, Πρώτη ημέρα του Καλοκαιριού, Καλή Χρονιά, γουιτνει χιουστον, η ημέρα της γης, αλλαγη ωρας 2013, ξανα, μια ημερα, γνωμη, κοντρα, μπασκετ, παιχνιδια, ρουχα, σφαιρα, υστεροφημια, ωρα, mvp, office, αμαξα, αμυνα, αργος, γεγονος, γινει, δεδομενο, δευτερο, δικη, ευκαιρια, επρεπε, ιδιο, εικονα, κιλα, λειτουργια, μακρια, μυαλο, νικη, ομαδα, παντα, οκλαχομα, οκτω, οντας, πεμπτη, ρεκορ, σαυρα, σαββατο, σεζον, σερι, σιγουρος, συμμετοχή, σωμα, τοροντο, χρονος, ψηλος, ανηφορα, ασφαλεια, δαχτυλιδι, free, δικιο, εξυπνα, εκδικηση, front, χωρα, κυριακη, μεινει, μπροστα, παιχνιδι, win, χερια\nαβυσσαλέο, εξηντα, λογο\nSurvivor διαρροή αποχώρηση 24/6: Αυτός ο παίκτης φεύγει…\nSurvivor διαρροή ασυλία 24/6: Οριστικό! Αυτοί κερδίζουν!\nΈρχονται τα ξέκωλα και μας κλέβουν τις δουλειές\nΣτρέλνιεκς: Ο παίκτης – κλειδί στα σχέδια του Πεδουλάκη και η ρώσικη «πολιορκία»\nΣτόχος του ΠΑΟΚ ο Σανκαρέ της Μπορντό\nΒελγική επιβεβαιώση για Ζοσουέ Σα και Ολυμπιακό\nΤο "αντίο" του Ολυμπιακού σε Ομπράντοβιτς και Μπούσλιε\n«Ο Αντετοκούνμπο πρέπει να είναι ο MVP και ο καλύτερος αμυντικός του ΝΒΑ» (vid)\nΟ όρος ιδιοκτήτης δεν θα χρησιμοποιείται πλέον στο ΝΒΑ\nΤο εντυπωσιακό τρέιλερ του ΝΒΑ για τη βράβευση του MVP της χρονιάς\nΤα ΝΒΑ Awards 2019 ζωντανά στην COSMOTE TV\nΝΒΑ Awards: Ώρα βραβείων, ώρα Γιάννη Αντετοκούνμπο!\n«Συμφώνησε με την Φενέρ και φεύγει από το ΝΒΑ ο Κορκμάζ» (pic)\n«Θα κάνω ό,τι θέλω εγώ!»: Η σκληρή απαγόρευση του ΝΒΑ στον Τζόρνταν (pics)\nΟι αντίπαλοι του Κώστα Φορτούνη για το μεγάλο 'κόκκινο' ρεκόρ\nΟ παίκτης που έχει παίξει κόντρα στις πιο πολλές ομάδες, σταματά!\nΈμαν, ο τέταρτος!\nΑκτή Ελεφαντοστού-Νότια Αφρική 1-0\nΣταυρίδης: «Το VAR θα βοηθήσει πολύ το πόλο»\n«Πρόταση 5 εκατ. ευρώ από τον ΠΑΟΚ για τον Ντόγκλας Αουγκούστο»\nΆρης: Υπέγραψε ο Εμάν\nΈφτασε τα 2.868 διαρκείας ο ΠΑΟΚ\nΤζουμ: «Αποφασίζω μετά το Κόπα Άφρικα»


διώξεις για το greek-fun.com, θα ακολουθήσουν κι άλλα; - Σελίδα 3 - freestuff.gr\nΔημοσίευση από DaKnOb » 19 Δεκ 2009 20:03\nΈμεινε τελικά καμία ιστοσελίδα ανοιχτή ή η Ελληνική Ηλεκτρονική Αστυνομία είναι καλύτερη από κάθε άλλη στον κόσμο;;;\nΔημοσίευση από fiskilis » 19 Δεκ 2009 20:28\nδεν ξέρω αν αναφερθεικε αλλα και το ale*****a.com απέσυρε όλα τα link\nκλασοπατατες μέντες όλοι τους !!!\nΔημοσίευση από cyberfreak » 19 Δεκ 2009 20:31\nκλεινουν το τορρεντ site ευκαιρεια για rapidshare να βγαλει αρκετο χρημα....\nΔημοσίευση από telas » 19 Δεκ 2009 22:59\nτο είχα ξαναπεί και παλαιότερα, εαν κόψεις τα κατεβαστάδικα στον έλληνα χρήστη, αυτόματα δεν χρειάζεται και το internet άρα κόβει και την σύνδεση, άρα κάνει ζημιά στους ISP's άρα δεν θα παίζει "τουλάχιστον ακόμη" να πειράξουν τους downloaders. Δυστυχώς αυτή είναι η παιδεία του Έλληνα χρήστη internet, το κατέβασμα είναι το συνώνυμο του internet όπως λέμε google για αναζήτηση.\nΔημοσίευση από usercd80 » 19 Δεκ 2009 23:11\nkorgr έγραψε: Κατσε γιατι θα τρελλαθουμε τελειως μου φαινεται.\nΑλλο ηχογράφηση άλλο κατέβασμα. Αν πιάνεις καλά ένα αναλογικό σήμα ηχογραφείς τέλεια και από αναλογικό ραδιόφωνο. Αν τώρα το ραδιόφωνο είναι ψηφιακό δεν παύει να είναι ραδιόφωνο. Και η ΑΕΠΙ και οι δικηγόροι με τους οποίους έχω μιλήσει μου τονίζουν ότι οι δισκογραφικές μπαίνουν στη μέση για τη διανομή του υλικού και ζητάνε δικαιώματα και όχι για την αναπαραγωγή του. Και το ραδιόφωνο δεν διανέμει, αναπαράγει.\nΑν κάποιος ΔΕΝ κατεβάζει υλικό και απλά το αναπαράγει Online, φυσικά και αν πληρώνει τα πνευματικά δικαιώματα είναι νόμιμος. Αν το δίνει αέρα για κατέβασμα εννοείται ότι εμπλέκονται και οι εταιρείες διανομής (πχ δισκογραφικές).\nΔημοσίευση από Pavel » 19 Δεκ 2009 23:15\ncdhyper έγραψε: Αν κάποιος ΔΕΝ κατεβάζει υλικό και απλά το αναπαράγει Online, φυσικά και αν πληρώνει τα πνευματικά δικαιώματα είναι νόμιμος. Αν το δίνει αέρα για κατέβασμα εννοείται ότι εμπλέκονται και οι εταιρείες διανομής (πχ δισκογραφικές).\nΚαι για την αναπαραγωγή, δεν σε ρωτάνε "που τα βρήκες;";\nΔηλαδή μπορώ να τα "κατεβάσω", να πληρώσω ΑΕΠΙ και να τα αναπαράγω ελεύθερα online;\nΔημοσίευση από usercd80 » 19 Δεκ 2009 23:21\nΕίχα κι εγώ πριν καιρό αυτή την απορία. Και ο δικηγόρος και η ΑΕΠΙ μου είπαν τα εξής:\n"Εφ' όσον η ακρόαση των τραγουδιών δεν έχει εμπορικό σκοπό οι δισκογραφικές εταιρίες δεν έχουν δικαιώματα τα οποία να προκύπτουν από κάποια νομοθετική πρόβλεψη. Ωστόσο αξιώσεις μπορούν να εγείρουν οι δημιουργοί των τραγουδιών είτε προσωπικά είτε μέσω της εταιρίας τους βάσει εκχωρηθέντων δικαιωμάτων."\nΚαι το κομμάτι που σε ενδιαφέρει:\n"Παραστατικά συναλλαγής (πχ τιμολόγια, δελτία αποστολής κλπ) εκδίδονται μ ό ν ο στα πλαίσια αυστηρών αμφοτεροβαρών (αμοιβαίων) εμπορικών συναλλαγών."\nΕμπορικός σκοπός θα ήταν να πούλαγα τα κομμάτια στους χρήστες είτε για διανομή είτε για ακρόαση. Τότε και τιμολόγια θα χρειαζόταν να κρατάω και τα νόμιμα έπρεπε να καταβάλλω στις δισκογραφικές.\nΔηλαδή εσύ νομίζεις ότι οι παραδοσιακοί ραδιοφωνικοί σταθμοί έχουν όλα αυτά που παίζουν αγορασμένα με τιμολόγια; Δηλαδή ο παραγωγός δίνει λίστα με τα τραγούδια στον διευθυντή πωλήσεων και αυτός τα αγοράζει χονδρικής;\nΔημοσίευση από usercd80 » 19 Δεκ 2009 23:31\nΝα σημειώσω ότι τα πειρατικά sites διώχθηκαν σύμφωνα με τα δημοσιεύματα για "παράβαση του νόμου περί πνευματικής ιδιοκτησίας κατ' επάγγελμα από κοινού σε βαθμό κακουργήματος"\nΔηλαδή αν είχαν κάνει σύμβαση με την ΑΕΠΙ και τις εταιρείες που διαχειρίζονται τα πνευματικά δικαιώματα των ταινιών, τότε δεν θα είχαν το συγκεκριμένο πρόβλημα που έχουν τώρα. Δεν τους έκανε μήνυση καμία εταιρεία διανομής, οι πνευματικοί δημιουργοί είχαν πρόβλημα. Θα ήταν μεν παράνομοι αλλά δεν πήγαν μέσα εξαιτίας αυτού.\nΩστόσο και η ΑΕΠΙ και οι υπόλοιπες εταιρείες χρεώνουν το κατέβασμα υλικού με το κομμάτι και όχι με πάγια συνδρομή όπως χρεώνουν τα ραδιόφωνα, πράγμα που δεν θα συνέφερε κανένα από αυτά τα sites γιατί θα πλήρωναν καθημερινά χιλιάδες ευρώ.\nΔημοσίευση από Pavel » 19 Δεκ 2009 23:33\nΕυχαριστώ για την επίλυση της απορίας μου\ncdhyper έγραψε: Δηλαδή εσύ νομίζεις ότι οι παραδοσιακοί ραδιοφωνικοί σταθμοί έχουν όλα αυτά που παίζουν αγορασμένα με τιμολόγια; Δηλαδή ο παραγωγός δίνει λίστα με τα τραγούδια στον διευθυντή πωλήσεων και αυτός τα αγοράζει χονδρικής;\nΓια να είμαι ειλικρινής, ναι αυτό νόμιζα\nΔημοσίευση από usercd80 » 19 Δεκ 2009 23:43\nΌχι δεν πάει έτσι. Τιμολόγια παρίστανται μόνο όταν υπάρχει δοσοληψία εμπορικής φύσεως που αφορά το καθαυτό προϊόν. Αν ήταν έτσι οι ραδιοφωνικοί σταθμοί (και ο πιο μικρός ακόμα) θα έπρεπε να πληρώνουν δεκάδες χιλιάδες ευρώ μηνιαίως για αγορά υλικού, πράγμα το οποίο φυσικά δεν θα έκαναν (τουλάχιστον η πλειοψηφία τους) με αποτέλεσμα να μην γινόταν ποτέ γνωστό το έργο των καλλιτεχνών, με αποτέλεσμα να μην πουλούσαν οι δισκογραφικές και να μην γινόταν και γνωστό το έργο των καλλιτεχνών. Φαύλος κύκλος δηλαδή.\nΕγώ έχω απορία για το http://www.music-bazaar.com το οποίο μπορεί να είναι νόμιμο στη Ρωσία από ό,τι λέει αλλά και στην ελληνική γλώσσα έχει περιεχόμενο και στην Ελλάδα απευθύνεται. Το συγκεκριμένο site πουλάει κομμάτια σε πολύ χαμηλές τιμές (το 1/5 σχεδόν της τιμής που πουλιούνται εδώ) και τα κατεβάζει κάποιος.\nΔημοσίευση από korgr » 20 Δεκ 2009 01:02\nΔεν ειπα πως δεν εισαι νομιμος, απλα αναφερω πως υπαρχει τεραστιο κενο νομου εδω!\nΦαντασου το εξης:\nΕσυ που πληρωνεις ΑΕΠΙ και εχεις νομιμα το δικαιωμα της αναπαραγωγης, να δημιουργησεις και ενα forum για να ανταλασσονται και καλα αποψεις για το site.\nΕκει ερχεται ενας χρηστης του forum (οχι εσυ) και πεταει ενα link απο youtube το οποιο εξηγει αναλυτικα (video tutorial) το πως μπορουμε να ηχογραφησουμε τον οποιοδηποτε ηχο παιζει ο υπολογιστης μας σε mp3 (ή και με wav bridge).\nΑποτελεσμα, ολοι πλεον ξερουν πως εκτος απο το να ακουσουν, μπορουν ηχογραφωντας, να κρατησουν μονιμα το μουσικο κομματι!\nΥπαρχει τεραστια διαφορα με το ραδιοφωνο! Εκει ολο και παρεμβαλλεται ο εκφωνητης ασε που η ποιοτητα των FM δεν ειναι cd quality. Με την ψηφιακη ηχογραφηση ομως, ναι εχεις πιστο αντιγραφο ενος cd!\nΕιναι ενα εμμεσο download αλλα δεν υπαρχει ενοχος να τιμωρηθει!\nΔημοσίευση από usercd80 » 20 Δεκ 2009 01:23\nΚαι πάλι δεν επιτυγχάνεις την ακριβή ποιότητα του cd με την ψηφιακή ηχογράφηση γιατί παρεμβάλλεται η συμπίεση και ο player και μπορεί να χάνεις στην ένταση και την ποιότητα. Ακριβές αντίγραφο cd δεν έχεις.\nΔημοσίευση από emphasy » 20 Δεκ 2009 02:10\ncdhyper έγραψε: "Εφ' όσον η ακρόαση των τραγουδιών δεν έχει εμπορικό σκοπό οι δισκογραφικές εταιρίες δεν έχουν δικαιώματα τα οποία να προκύπτουν από κάποια νομοθετική πρόβλεψη. Ωστόσο αξιώσεις μπορούν να εγείρουν οι δημιουργοί των τραγουδιών είτε προσωπικά είτε μέσω της εταιρίας τους βάσει εκχωρηθέντων δικαιωμάτων."\nΤι εννοούν; Δηλαδή δεν είναι παράνομο να καταβάσει κάποιος ένα άλμπουμ και να το ακούσει με την παρέα του, από την στιγμή που δεν έχει κανένα οικονομικό όφελος;\nΔημοσίευση από usercd80 » 20 Δεκ 2009 02:11\nΗ ακρόαση είπε όχι η διανομή ή το κατέβασμα. Το να το ακούς είναι νόμιμο αν έχεις ικανοποιήσει τα πνευματικά δικαιώματα, το να το κατεβάζεις είναι παράνομο αν δεν το έχεις αγοράσει.\nΔημοσίευση από 1host » 20 Δεκ 2009 03:17\nΕδώ είναι αυτό που λένε ότι η ΑΕΠΙ ζητάει $$ ακόμα και από καταστήματα με ρούχα,παπούτσια κτλ..επειδή παίζουν ραδιόφωνο στα καταστήματα μέσα, τα οποία είναι εμπορικά καταστήματα!


Βιο-ομοειδή: Εκτοξεύθηκαν οι πωλήσεις – Κερδισμένοι οι καταναλωτές - Healthstories.gr - υγεία, διατροφή, ομορφιά, φυσική κατάσταση, κορονοϊός, ειδήσεις, αρθραγραφία, συμβουλές, νέα,\nΕκτοξεύθηκαν οι πωλήσεις βιο-ομοειδών φαρμάκων τα τελευταία τρία τρίμηνα στις ΗΠΑ, επαναφέροντας δυναμικά στο προσκήνιο τη συγκεκριμένη κατηγορία βιολογικών φαρμάκων, που είναι ασφαλή και αποτελεσματικά.\nΑναλυτές εκτιμούν ότι τα βιο-ομοειδή είναι σε τροχιά ανάπτυξης και ότι συμβάλλουν στην εξοικονόμηση πόρων.\nΌπως επεσήμανε ο Ronny Gal, αναλυτής της εταιρείας Bernstein, μπορεί να μην είναι προφανές, αλλά η συγκεκριμένη κατηγορία φαρμάκων είναι σε φάση ανάπτυξης.\n«Ο κερδισμένος εδώ είναι οι καταναλωτές, οι οποίοι εξοικονόμησαν περίπου 8,8 δισεκατομμύρια δολάρια ετησίως», γράφει ο Gal.\n«Ήρθε η ώρα να αναιρέσουμε το επιχείρημα ότι τα βιοϊσοδύναμα δεν παρέχουν αρκετή εξοικονόμηση πόρων στο σύστημα. Η ερώτηση είναι ποιος κερδίζει από αυτό και πώς αξιοποιεί τα χρήματα».\nΛίγα στοιχεία για τα βιο-ομοειδή\nΑπό το 2006, οπότε η ΕΕ ενέκρινε το πρώτο βιο-ομοειδές φάρμακο, άνοιξε ο δρόμος για τη ρύθμιση των βιοομοειδών.\nΤην τελευταία δεκαετία η ΕΕ έχει εγκρίνει τον μεγαλύτερο αριθμό βιο-ομοειδών παγκοσμίως.\nΩς εκ τούτου διαθέτει πολλά δεδομένα για τη χρήση και για την ασφάλειά τους – μπορούν να χρησιμοποιούνται με ασφάλεια και με αποτελεσματικότητα σε όλες τις εγκεκριμένες ενδείξεις τους, όπως τα υπόλοιπα βιολογικά φάρμακα.\nΒιο-ομοειδές είναι ένα βιολογικό φάρμακο, που σε μεγάλο βαθμό είναι παρόμοιο με άλλο βιολογικό φάρμακο που έχει ήδη εγκριθεί στην ΕΕ (το λεγόμενο «φάρμακο αναφοράς»).\nΕπειδή τα βιο-ομοειδή παράγονται σε ζώντες οργανισμούς, ενδέχεται να υπάρχουν μερικές μικρές διαφορές από το φάρμακο αναφοράς. Αυτές οι ελάσσονες διαφορές είναι άνευ σημασίας από κλινική άποψη, δηλαδή δεν αναμένονται διαφορές ως προς την ασφάλεια και την αποτελεσματικότητα του σκευάσματος.\nΤα βιο-ομοειδή εγκρίνονται από τις ίδιες ρυθμιστικές Αρχές και με τις ίδιες διαδικασίες, που ισχύουν για όλα τα εγκεκριμένα στην ΕΕ βιολογικά φάρμακα.\nΜεγάλα κέρδη στην αμερικανική αγορά\nΣτις ΗΠΑ οι ρυθμοί ανάπτυξης της συγκεκριμένης αγοράς δεν ήταν το ίδιο ταχείς με την Ευρώπη. Ωστόσο το τελευταίο διάστημα αυτό άλλαξε άρδην. Η αμερικανική αγορά βιο-ομοειδών απογειώθηκε και έχει φθάσει περίπου τα 4 δισεκατομμύρια δολάρια ετησίως, όπως ανέφερε ο Gal.\nΌπως εξηγεί, η συνολική μείωση των τιμών πήγε στο 20%, από το περίπου 10% που ήταν.\nΗ πιο οικονομική τιμή πώλησης των βιο-ομοειδών σε σχέση με τα φάρμακα αναφοράς οφείλεται στο χαμηλότερο κόστος ανάπτυξής τους, καθώς δεν υπάρχει η ανάγκη διενέργειας μελετών καθορισμού της ενδεδειγμένης δοσολογίας (είναι η ίδια με το φάρμακο αναφοράς) και μελετών σε όλες τις εγκεκριμένες ενδείξεις, βάσει της αρχής της επέκτασης των ενδείξεων που ισχύει σε αυτά, πάντα σύμφωνα με τον Ευρωπαϊκό Οργανισμό Φαρμάκων (ΕΜΑ).\nΤα συνεχή λανσαρίσματα τους τελευταίους μήνες ενισχύουν τον ανταγωνισμό και ρίχνουν κι άλλο τις τιμές.\nΧαρακτηριστικό παράδειγμα είναι το πρώτο βιο-ομοειδές φάρμακο της Pfizer, το Inflectra (φάρμακο αναφοράς το Remicade). Η αμερικανική φαρμακοβιομηχανία το πούλησε 15% πιο κάτω από το αντίστοιχο της Johnson & Johnson. Η Merck κυκλοφόρησε το δικό της λίγο αργότερα, με έκπτωση 35%, κλιμακώνοντας τον ανταγωνισμό.\nΩστόσο τα στοιχεία των πωλήσεων δείχνουν ότι το φάρμακο της J&J εξακολουθεί να είναι η κυρίαρχη δύναμη στην αγορά. Το Remicade απέφερε 3,7 δισεκατομμύρια δολάρια πέρυσι, σε σύγκριση με τα 659 εκατομμύρια δολάρια κέρδη από την πώληση του Inflectra.\nΒ. Κικίλιας: Πρόθεση μας να αυξηθεί η αποζημίωση των φαρμακοποιών για τα γενόσημα


Τα αέρια που προκαλούν το φαινόμενο του θερμοκηπίου (GES) κατέγραψαν νέα ρεκόρ συγκέντρωσης το 2018 και "καμία ένδειξη επιβράδυνσης δεν είναι ορατή", προειδοποιεί ο ΟΗΕ με την ευκαιρία της δημοσίευσης της ετήσιας έκθεσης του Παγκόσμιου Οργανισμού Μετεωρολογίας για την συγκέντρωση των GES.\nΤο σήμα συναγερμού αυτό...\nΚυνηγοί απορριμμάτων στον ωκεανό: ευφυείς λύσεις με ευρωπαϊκά κεφάλαια\nΟι επιστήμονες εκτιμούν ότι μέχρι το 2050 στις θάλασσες θα υπάρχουν περισσότερα πλαστικά από ό,τι αλιεύματα.\nΣτην Ολλανδία μια επιστημονική ομάδα εκπονεί μελέτες και υλοποιεί προγράμματα για να αντιμετωπιστεί η θαλάσσια ρύπανση.\nΤο WasteShark είναι ένα τηλεκατευθυνόμενο μίνι καταμαράν που...\nΤο Συμβούλιο ενέκρινε σήμερα συμπεράσματα για τους ωκεανούς και τις θάλασσες, τονίζοντας ότι η κλιματική αλλαγή συνιστά άμεση υπαρξιακή απειλή για τη ζωή στους ωκεανούς και τις θάλασσες παγκοσμίως.\nΤο Συμβούλιο ζητεί να αυξηθούν οι δράσεις πολιτικής σε όλα τα επίπεδα...\n«Το σπίτι μας καίγεται κι εμείς κοιτάμε αλλού. Η φύση, ακρωτηριασμένη από την υπερεκμετάλλευση, δεν μπορεί πλέον να ανακάμψει και αρνούμαστε να το παραδεχτούμε. Η ανθρωπότητα υποφέρει. Πάσχει από κακή ανάπτυξη, τόσο στον Βορρά όσο και στον Νότο, και είμαστε αδιάφοροι. Η γη και η ανθρωπότητα βρίσκονται σε κίνδυνο και είμαστε όλοι...\nΣτο έγγραφο τονίζεται πως οι ωκεανοί...\nΗ περιοχή που κινδυνεύει περισσότερο είναι η Ασία,...\nΕπιπλέον, η Ε.Ε. εγκαινιάζει το «The Ocean Tracker» (Παρακολούθηση των ωκεανών),...\nΣαν πυροτέχνημα, η 16χρονη Γκρέτα Τούνμπεργκ κατάφερε να μαζέψει εκατοντάδες χιλιάδες πλήθη στους δρόμους για να διαμαρτυρηθούν για την οκνηρία που χαρακτηρίζει τις πολιτικές πρόληψης της...\nΗ ΕΕ χαιρετίζει την έκθεση των Ηνωμένων Εθνών για τους ωκεανούς & την κλιματική αλλαγή\nΗ Διακυβερνητική Επιτροπή για την Αλλαγή του Κλίματος (IPCC) εξέδωσε σήμερα την ειδική έκθεσή της σχετικά με τον αντίκτυπο της κλιματικής αλλαγής στους ωκεανούς και στην κρυόσφαιρα - τα...


Μεταφέρετε εύκολα τους δίσκους από γωνιακό τροχό με μια φορητή θήκη CD - SuperEverything\nΟ γωνιακός τροχός είναι ένα από τα πιο βασικά εργαλεία για κάθε μάστορα. Υπάρχουν διάφοροι γωνιακοί τροχοί στην αγορά και ο καθένας μπορεί να πάρει πολλούς διαφορετικούς τύπους δίσκων πάνω.\nΟι κυριότεροι δίσκοι είναι οι δίσκοι κοπής και τριβής μετάλλου και πέτρας/μπετού. Αν έχετε δίσκους με διαφορετικά διαμετρήματα και έχετε αρκετούς δίσκους για το κάθε διαμέτρημα είναι λίγο δύσκολο να τους κρατάτε τακτοποιημένους και χωρισμένους.\nΈνας πολύ απλός τρόπος για να το κάνετε αυτό είναι με μια φορητή σιντοθήκη. Τα CD/DVD θεωρούνται σχετικά ξεπερασμένα και οι περισσότεροι πλέον προτιμούν USB στικ ή κάρτες SD για την αποθήκευση δεδομένων. Έτσι οι παλαιότεροι σίγουρα θα έχουν αρκετές σιντοθήκες καταχωνιασμένες σε κάποιο σημείο του σπιτιού.\nΗ συγκεκριμένη σιντοθήκη ήταν μια 200αρα, σχετικά καλής ποιότητας που πρέπει να είχε να ανοιχτεί παραπάνω από 5 χρόνια. Το καλό με αυτή τη σιντοθήκη είναι ότι μπορούν εύκολα να προστεθούν και να αφαιρεθούν φύλλα, αφού είναι τύπου ντοσιέ.\nΤα cd που είχε μέσα ήταν πλέον άχρηστα και θα πάνε σε κάποιο ντουλάπι, μέχρι να χρησιμοποιηθούν για κάποιο άλλο project. Το κάθε φύλλο μπορεί να πάρει 4 cd/dvd στην κάθε πλευρά.\nΟι θήκες αυτές είναι ιδανικές για δίσκους 115 χιλιοστών. Χωράνε άνετα μέσα στην κάθε θήκη αφού έχουν περίπου την ίδια διάμετρο με αυτή των CD. Το αντιστατικό ύφασμα που έχουν ώς πλάτη αυτές οι θήκες, κρατάει τους δίσκους στη θέση τους και έτσι ακόμα και αν είναι μικρότεροι από τη θήκη δεν “παίζουν”.\nΟι 125αρηδες λεπτοί δίσκοι (διαμαντόδισκοι, λεπτός κοπής μετάλλων) χωράνε με λίγο ζόρι. Όμως οι χοντροί δίσκοι δεν χωράνε ακριβώς και έτσι είναι πιθανό να σκιστεί λίγο η θήκη. Όπως είπα ήταν άχρηστη και είχε αρκετά φύλλα όποτε αυτό δεν είναι πρόβλημα.\nΑν σκιστεί καλό είναι να το κάνετε εσωτερικά πάντα ώστε να μην μεγαλώσει το σκίσιμο από το βάρος και ανοίξει εντελώς.\nTo καλό με αυτή τη μεγάλη σιντοθήκη, είναι ότι μπορεί να χωρέσει ακόμα και 230αρι δίσκους. Για να γίνει αυτό θα πρέπει να σκίσετε την ένωση στις 2 κάτω θήκες κάθε φύλλου. Στη συνέχεια με μια ταινία κολλήστε μαζί τις 2 θήκες και πλέον θα έχετε μια μεγάλη θήκη στο κάτω μέρος στην οποία θα μπορεί να μπεί ο 230αρης δίσκος. Αν και μπορεί να κάτσει στη θέση του χωρίς να βγεί ακόμα και αν το αναποδογυρίσετε, αν είναι κλειστή με το φερμουάρ η θήκη, μπορείτε να βάλετε μια ταινία να τον κρατάει λίγο.\nΤο ίδιο κόλπο μπορείτε να κάνετε και για τους 125αρηδες χοντρούς δίσκους. Αν σκίσετε την ένωση στο κέντρο μπορούν να μπαίνουν πολύ πιο εύκολα. Για να τους συγκρατείτε μπορείτε να χρησιμοποείτε πιάστρες γραφείου ή ταινία.\nΑν οι δίσκοι είναι μικροί μπορείτε να βάλετε δίσκους και στις 2 όψεις του κάθε φύλλου. Αν οι δίσκοι είναι χοντροί ή μεγάλοι καλό είναι να βάλετε για ασφάλεια μόνο στη μία πλευρά, για να μην σκιστεί από το βάρος αν μεταφέρετε τη θήκη.\nΗ συγκεκριμένη θήκη μπορεί να μεταφέρει άνετα περίπου 15 φύλλα γεμάτα με δίσκους (χοντρικά περίπου 50 δίσκους όλων των μεγεθών). Λόγου του όγκου των δίσκων, με περισσότερα φύλλα δεν μπορεί να κλείσει το φερμουάρ.\nΑν οι δίσκοι είναι όλοι λεπτοί μπορεί να μεταφέρει ακόμα και 200, ενώ αν είναι όλοι 230αρηδες 20-30.\nΑν δεν έχετε δίσκο μεγαλύτερο από 125 χιλιοστά διάμετρο, δεν είναι ανάγκη να χρησιμοποιήσετε τόσο μεγάλη θήκη, αλλά μπορείτε να βολευτείτε και με τις μικρότερες με τις 2 θήκες ανά πλευρά φύλλου.\nΈτσι μπορείτε ταυτόχρονα να έχετε τακτοποιημένα τους δίσκους σας αλλά και να τους μεταφέρετε εύκολα όλους όπου απαιτείται, χωρίς κάθε φορά να χαλάτε τη θέση τους.\nΤο μόνο που θα πρέπει να προσέξετε, είναι ότι τα φύλλα είναι από πλαστικό και έτσι πριν βάλετε τους δίσκους πάλι στη θέση τους θα πρέπει να έχουν κρυώσει, γιατί αλλιώς μπορεί να λιώσουν.\nΠροηγούμενο άρθροΦτιάξτε μόνοι σας το δικό σας μικρό κοτέτσι\nΕπόμενο άρθροDIY – Ξύλινη σκαλιστή κουτάλα από μουριά


ΠΏΣ ΝΑ ΧΡΗΣΙΜΟΠΟΙΉΣΕΤΕ ΤΑΙΝΊΕΣ ΑΝΑΠΑΡΑΓΩΓΉΣ ΣΤΟ GOOGLE ΜΕ CHROMECAST - 2021\nΧρησιμοποιώντας τις Ταινίες Google Play με το Chromecast\nΤο Chromecast είναι μια εξαιρετική επιλογή για να παρακολουθείτε οποιονδήποτε τύπο μέσων στην τηλεόραση και το Google Play Movies είναι ο τέλειος συνεργάτης για μια συνάντηση home theater χαμηλού κόστους. Συνδυασμένα, επιτρέπουν σε οποιονδήποτε με λογαριασμό Google να παρακολουθεί την ταινία που θέλει, στην άνεση του καθιστικού του. Αλλά αν ακόμα δεν ξέρετε πώς να τα εκμεταλλευτείτε, δείτε αυτό το σεμινάριο.\nΠριν αρχίσετε να χρησιμοποιείτε το Chromecast και τις Ταινίες Google Play, βεβαιωθείτε ότι το Chromecast σας είναι σωστά συνδεδεμένο και ρυθμισμένο και ενεργοποιήστε την τηλεόραση. Στη συνέχεια, χρησιμοποιήστε μία από τις παρακάτω διαδικασίες για να παρακολουθήσετε τις Ταινίες σας Google Play στην τηλεόρασή σας.\nΜάθετε πώς να εγκαταστήσετε και να διαμορφώσετε το Chromecast 2\nΓια να χρησιμοποιήσετε τις Ταινίες Google Play με το Chromecast από ένα τηλέφωνο ή tablet, κάντε τα εξής:\nΒήμα 1. Ξεκινήστε την εφαρμογή Ταινίες Google Play στη συσκευή σας. Στην αρχική οθόνη, αγγίξτε το εικονίδιο ροής στην επάνω δεξιά γωνία.\nΑγγίζοντας το εικονίδιο ροής Ταινίες Google Play\nΒήμα 2. Όταν εμφανιστεί η καταχώριση, αγγίξτε το όνομα της συσκευής Chromecast που θέλετε να χρησιμοποιήσετε για τη ροή της ταινίας στην τηλεόραση.\nΕπιλέγοντας το Chromecast για σύνδεση\nΒήμα 3. Στο τέλος, το εικονίδιο ροής θα συμπληρωθεί, υποδεικνύοντας ότι η εφαρμογή είναι συνδεδεμένη στο Chromecast και είναι έτοιμη για ροή.\nΤο Google Play είναι συνδεδεμένο στο Chromecast\nΒήμα 4. Τέλος, αγγίξτε την ταινία και, στη συνέχεια, το εικονίδιο αναπαραγωγής και συντομεύστε την ταινία σας στην τηλεόραση.\nΈναρξη της αναπαραγωγής ταινίας\nΓια να χρησιμοποιήσετε τις Ταινίες Google Play με το Chromecast από έναν υπολογιστή, κάντε τα εξής:\nΒήμα 1. Εκτελέστε το Google Chrome, μεταβείτε στις Ταινίες Google Play και συνδεθείτε με το λογαριασμό σας. Μεταβείτε στην ταινία που θέλετε να παρακολουθήσετε και κάντε κλικ στο εικονίδιο αναπαραγωγής.\nΞεκινώντας να αναπαράγετε μια ταινία στο Google Play Movies μέσω προγράμματος περιήγησης\nΒήμα 2. Όταν εμφανιστεί η συσκευή αναπαραγωγής Ταινιών Google Play, κάντε κλικ στο εικονίδιο ροής στην επάνω δεξιά γωνία.\nΚάνοντας κλικ στο εικονίδιο ροής του προγράμματος αναπαραγωγής Ταινίες Google Play\nΒήμα 3. Στη συνέχεια, κάντε κλικ στο όνομα της συσκευής Chromecast που θέλετε να χρησιμοποιήσετε για τη ροή της ταινίας στην τηλεόραση.\nΕπιλεγμένο Chromecast που θα χρησιμοποιηθεί\nΒήμα 4. Σε λίγα δευτερόλεπτα, η ταινία θα φορτωθεί στο Chromecast σας και θα μπορείτε να την παρακολουθήσετε άνετα στην τηλεόρασή σας.\nΞεκινώντας τη ροή στο Chromecast\nΕκεί! Τώρα, όποτε το χρειάζεστε, απλά νοικιάστε ή αγοράστε τις ταινίες σας και χρησιμοποιήστε μία από τις παραπάνω μεθόδους. Πριν, ανοίξτε το ποπ κορν και απολαύστε!


ΑΛΗΘΕΙΕΣ-ΨΕΜΑΤΑ-ΑΟΡΙΣΤΙΕΣ: Θρίλερ με πριγκίπισσα των Εμιράτων: Εξαφανισμένη 9 μήνες -Το σχέδιο της απόδρασης με τζετ σκι & γιοτ\nΘρίλερ με πριγκίπισσα των Εμιράτων: Εξαφανισμένη 9 μήνες -Το σχέδιο της απόδρασης με τζετ σκι & γιοτ\nΕχουν περάσει εννιά μήνες και κανένας δεν γνωρίζει τι απέγινε η Λατίφα μπιν Μοχάμεντ αλ- Μακτούμ.\nΕίναι πριγκίπισσα των Ηνωμένων Αραβικών Εμιράτων, κόρη του πρωθυπουργού Μοχάμεντ μπιν Ρασίντ αλ- Μακτούμ, ο οποίος είναι και κυβερνήτης του Ντουμπάι. Η\n32χρονη, σχεδίαζε για επτά χρόνια την απόδρασή της από αυτή τη «χρυσή φυλακή», σύμφωνα με τους φίλους της. Ομως, στις αρχές Μαρτίου, ένοπλοι την άρπαξαν από γιοτ, 30 μίλια ανοιχτά της Ινδίας, αναφέρουν μάρτυρες.\nΓια πρώτη φορά, το BBC αποκάλυψε πώς σχεδιάστηκε αυτή η αποτυχημένη απόδραση, μιλώντας με έναν Γάλλο πρώην κατάσκοπο και μια Φινλανδή δασκάλα της καποέιρα, οι οποίοι λένε ότι τη βοήθησαν να καταστρώσει τα πλάνα, όπως και με το πλήρωμα των Φιλιππινέζων που ήταν μαζί της στο γιοτ.\nΗ Λατίφα είναι η δεύτερη κόρη του σεΐχη που προσπάθησε να αποδράσει και στη συνέχεια εξαφανίστηκε, έπειτα από αναφορές ότι την έπιασαν. Η μεγαλύτερη αδελφή της, Σάμσα, συνελήφθη στο Κέμπριτζ, μετά την απόδρασή της από ακίνητο της οικογένειας στο Σάρεϊ, το 2000.\nΗ ίδια η Λατίφα είχε γυρίσει ένα βίντεο πριν αποπειραθεί να αποδράσει. Σε αυτό, έλεγε ότι είχε προσπαθήσει ξανά να το σκάσει από τα Ηνωμένα Αραβικά Εμιράτα, στα 16 της, αλλά την έπιασαν στα σύνορα, την φυλάκισαν για τρία χρόνια, την χτύπησαν και τη βασάνισαν.\nΣτο βίντεο, που γυρίστηκε με το σκεπτικό ότι θα δημοσιοποιούνταν μόνο αν αποτύγχανε η απόπειρα απόδρασης, η Λατίφα έλεγε ότι σε περίπτωση που την πιάσουν θα την περίμενε σκληρή τιμωρία. «Αν βλέπετε αυτό το βίντεο, δεν είναι καλό. Είτε είμαι νεκρή, είτε βρίσκομαι σε πολύ, πολύ, πολύ κακή κατάσταση», ανέφερε χαρακτηριστικά.\nΤο σχέδιο της απόδρασης\nΕπειτα από την οδυνηρή πρώτη εμπειρία, τη δεύτερη φορά η 32χρονη κατέστρωσε με μεγαλύτερη προσοχή τα πλάνα της. Το 2011, ήρθε σε επαφή με τον Ερβέ Ζουμπέρ, επειδή είχε διαβάσει στο διαδίκτυο πως και εκείνος λίγα χρόνια νωρίτερα το είχε σκάσει από το Ντουμπάι, όταν αντιμετώπισε πρόβλημα με τις αρχές. Τότε, ο Γάλλος επιχειρηματίας και πρώην αξιωματικός του ναυτικού είχε φτάσει με καταδυτικό εξοπλισμό μέχρι ένα σκάφος και με αυτό πήγε στην Ινδία.\nΟταν πήρε το πρώτο email της Λατίφα, ο Γάλλος φοβήθηκε ότι ήταν παγίδα. «Της είπα “Μου λες ότι είσαι κόρη του κυβερνήτη του Ντουμπάι, ίσως είναι παγίδα και πρέπει να ελέγξω ότι λες αλήθεια», διηγήθηκε στο BBC. Τελικά, πείστηκε για την ταυτότητά της και για αρκετό καιρό αντάλλασσαν μηνύματα κάθε 2-3 ημέρες, παρότι δεν είχαν συναντηθεί έως το 2018.\nΜερικές φορές, λέει ο Γάλλος, η αλληλογραφία τους αφορούσε την οργάνωση της απόδρασης- όπως για παράδειγμα όταν η Λατίφα του είπε ότι είχε συγκεντρώσει 400.000 δολάρια για τη υλοποίηση του σχεδίου- ενώ άλλες φορές γενικά σχολίαζαν το πόσο παράξενη είναι η ζωή μιας γαλαζοαίματης σε «κλουβί».\n«Βιώνω την κακομεταχείριση και την καταπίεση όλη μου τη ζωή», έγραψε μια μέρα, σύμφωνα με email που έδειξε ο Γάλλος. «Οι γυναίκες αντιμετωπίζονται σαν υπάνθρωποι. Ο πατέρας μου... δεν μπορεί να συνεχίσει να κάνει ό,τι κάνει σε όλους μας», έγραφε.\nΤο 2014, η πριγκίπισσα γνώρισε την Τίινα Γιαουχιάινεν, όταν πήγε να διδάξει την βραζιλιάνικη πολεμική τέχνη καποέιρα σε μια κατοικία της βασιλικής οικογένειας. Εκείνη περιέγραψε στο BBC ότι έγινε μία από τις πιο στενές φίλες της Λατίφα, έκαναν μαζί καταδύσεις και εξελίχθηκε σε πρόσωπο κλειδί στον σχεδιασμό της απόδρασης, αφού έφευγε τακτικά από τη χώρα για να συναντήσει τον Ζουμπέρ, ώστε να τακτοποιήσουν τις λεπτομέρειες.\nΠώς το έσκασε\nΗ απόπειρά της να το σκάσει ξεκίνησε όταν οι δυο τους συναντήθηκαν νωρίς μια μέρα για πρωινό, κάτι που είχαν κάνει πολλές φορές νωρίτερα, προκειμένου να μην κινήσουν τις υποψίες των σωματοφυλάκων της.\nΗ Λατίφα άλλαξε τα ρούχα και τα γυαλιά ηλίου της και με την Γιαουχιάινεν πέρασαν οδικώς τα σύνορα με το Ομάν και κατευθύνθηκαν προς τη θάλασσα. Ακολούθησε ένα δύσκολο ταξίδι 26 μιλίων με φουσκωτή βάρκα και τζετ σκι, στα διεθνή χωρικά ύδατα, όπου ο Ζουμπέρ περίμενε με ένα γιοτ. Το σκάφος είχε αμερικανική σημαία, καθώς ήλπιζαν ότι η όποια προσπάθεια να τους σταματήσουν θα εξελισσόταν σε περιστατικό με διεθνές ενδιαφέρον, ενώ σχεδίαζαν να πάνε στην Γκόα της Ινδίας.\n«Τα κύματα ήταν περίπου 1,5 μέτρο και ο άνεμος ήταν αντίθετος, οπότε χρειαστήκαμε αρκετές ώρες για να φτάσουμε στο γιοτ», περιέγραψε η Γιαουχιάινεν στο BBC.\nΟταν έφτασαν στο σκάφος, η Λατίφα επικοινώνησε με την οργάνωση «Detained in Dubai», αλλά και δημοσιογράφους, ελπίζοντας ότι η δημοσιοποίηση του θέματος θα αποτελούσε μέτρο προστασίας. Ομως, δεν βρήκε ανταπόκριση. «Εστελνε email σε δημοσιογράφους και κανείς δεν της απαντούσε. Κανένας δεν φαινόταν να την πιστεύει, οπότε ήταν απελπισμένη, αναρωτιόταν ποιος θα την βοηθήσει γιατί ήξερε ότι ανά πάσα στιγμή θα την κυνηγούσαν», περιέγραψε η Γιαουχιάινεν.\nΣύμφωνα με το ντοκιμαντέρ του BBC, λίγες ημέρες αργότερα έγινε έφοδος στο γιοτ και άρπαξαν την Λατίφα. Από τότε, δεν έχει εμφανιστεί δημόσια. Οι φίλοι της λένε ότι δεν έχουν μάθει νέα της, ενώ έκλεισαν τον λογαριασμό της στο Instagram.\n«Ελεγε ότι προτιμούσε να την σκοτώσουν στο σκάφος, παρά να γυρίσει στο Ντουμπάι. Δεν έχω ιδέα πού βρίσκεται. Ανησυχώ πολύ σοβαρά», δήλωσε ο Ζουμπέρ.\nΟ σεΐχης και η κυβέρνηση του Ντουμπάι αρνήθηκαν να σχολιάσουν στον Guardian τις αποκαλύψεις του BBC. Πηγή που πρόσκειται στην κυβέρνηση του Ντουμπάι είπε στη βρετανική εφημερίδα ότι η Λατίφα «είναι με την οικογένειά της» και πως «είναι εξαιρετικά».\nΗ απόδραση της αδελφής της\nΗ Λατίφα ήξερε πολύ καλά την περίμενε αν το σχέδιο δεν είχε αποτέλεσμα. Είχε δει τι έπαθε η μεγαλύτερη αδελφή της, Σάμσα, όταν το είχε σκάσει για πάνω από ένα μήνα, ενώ βρισκόταν στην Αγγλία, το 2000. Σύμφωνα με μήνυμα που είχε στείλει σε δικηγόρο εκεί, την έβγαλαν κρυφά από τη χώρα, με εντολή του πατέρα της, αφού την άρπαξαν στο Κέμπριτζ.\nΗ καταγγελία αυτή έφτασε στα χέρια του Ντέιβιντ Μπεκ, τότε επικεφαλής αστυνομικός επιθεωρητής, ο οποίος όμως γρήγορα διαπίστωσε ότι τα χέρια του ήταν δεμένα. Για να προχωρήσει, έπρεπε να μιλήσει με τη Σάμσα. Αλλά απορρίφθηκε η αίτησή του να επισκεφθεί το Ντουμπάι, δίχως να του εξηγήσουν τον λόγο.\nΣτο βίντεο που άφησε πίσω της, η Λατίφα ανέφερε ότι η αδελφή της ζούσε σε κάποιου είδους «ιατρική» φυλακή, όπου την παρακολουθούσαν διαρκώς νοσοκόμες.\nΑναρτήθηκε από aoristies στις 6:17 μ.μ.\nΠάτρα: Τρία χρόνια με αναστολή επειδή "μπήκε" στο ...\nΘρίλερ με πριγκίπισσα των Εμιράτων: Εξαφανισμένη 9...\n“Στα μαχαίρια Κύπριοι και Ελλαδίτες στο Ναυτικό τη...\nΟ Πηλαδάκης, οι εργαζόμενοι και γιατί το Καζίνο Ρί...\n15 χρόνια φυλακή με αναστολή στην έφεση στον πρώην...